text: στο παρόν άρθρο εφαρμόζεται σύμφωνα με τους ειδικούς διακανονισμούς που αποτελούν αντικείμενο διαπραγματεύσεων και συνάπτονται σύμφωνα με τις διαδικασίες που θεσπίζει κάθε μέρος, οι οποίοι καθορίζουν, μεταξύ άλλων, κατάλληλες διατάξεις όσον αφορά τα δικαιώματα πνευματικής, βιομηχανικής και εμπορικής ιδιοκτησίας.Άρθρο 59 Εκπαίδευση και κατάρτιση1. Τα μέρη συνεργάζονται με σκοπό τη βελτίωση του επιπέδου της γενικής εκπαίδευσης και της επαγγελματικής εξειδίκευσης στην Ουκρανία, τόσο στο δημόσιο όσο και στον ιδιωτικό τομέα.2. Η συνεργασία εστιάζεται, ιδίως, στους ακόλουθους τομείς:- τον εκσυγχρονισμό των συστημάτων ανώτατης εκπαίδευσης και κατάρτισης της Ουκρανίας, συμπεριλαμβανομένου του συστήματος αναγνώρισης των ανωτάτων εκπαιδευτικών ιδρυμάτων και των διπλωμάτων των ανωτάτων εκπαιδευτικών ιδρυμάτων,- την κατάρτιση των στελεχών και υπαλλήλων του δημόσιου και ιδιωτικού τομέα, ιδιαίτερα σε τομείς προτεραιότητας οι οποίοι πρέπει να καθοριστούν,- τη συνεργασία μεταξύ των εκπαιδευτικών ιδρυμάτων και μεταξύ εκπαιδευτικών ιδρυμάτων και επιχειρήσεων,- την κινητικότητα εκπαιδευτικών, πτυχιούχων, διοικητικών στελεχών, νέων επιστημόνων και ερευνητών, και νέων εν γένει,- την προώθηση των ευρωπαϊκών σπουδών στα κατάλληλα ιδρύματα,- τη διδασκαλία κοινοτικών γλωσσών,- τη μεταπτυχιακή κατάρτιση διερμηνέων συνεδρίων,- την κατάρτιση δημοσιογράφων,- την κατάρτιση εκπαιδευτικού προσωπικού.3. Κάθε μέρος μπορεί, ενδεχομένως, να συμμετάσχει στα προγράμματα εκπαίδευσης και κατάρτισης του άλλου μέρους σύμφωνα με τις δικές του διαδικασίες και, ενδεχομένως, θα καθοριστούν στη συνέχεια θεσμικά πλαίσια και προγράμματα συνεργασίας με βάση τη συμμετοχή της Ουκρανίας στο πρόγραμμα Tempus της Κοινότητας.Άρθρο 60 Γεωργία και βιομηχανία μεταποίησης γεωργικών προϊόντων1. Ο σκοπός της συνεργασίας στον τομέα αυτό είναι να συνεχισθεί η αγροτική μεταρρύθμιση, ο εκσυγχρονισμός, η ιδιωτικοποίηση και η αναδιάρθρωση του γεωργικού τομέα, της βιομηχανίας μεταποίησης γεωργικών προϊόντων και του τομέα υπηρεσιών στην Ουκρανία, η ανάπτυξη της εγχώριας και ξένης αγοράς για τα ουκρανικά προϊόντα, υπό συνθήκες που εξασφαλίζουν την προστασία του περιβάλλοντος, λαμβανομένης υπόψη της αναγκαιότητας βελτίωσης της επισιτιστικής ασφάλειας. Τα μέρη επιδιώκουν επίσης τη σταδιακή προσέγγιση των ουκρανικών προτύπων με τους κοινοτικούς τεχνικούς κανονισμούς σχετικά με τα βιομηχανικά και γεωργικά προϊόντα διατροφής, συμπεριλαμβανομένων των υγειονομικών και φυτοϋγειονομικών προτύπων.Άρθρο 61 Ενέργεια1. Τα μέρη συνεργάζονται, σύμφωνα με τις αρχές που διέπουν την οικονομία αγοράς και τον Ευρωπαϊκό Χάρτη Ενέργειας, στα πλαίσια της σταδιακής ολοκλήρωσης των αγορών της ενέργειας στην Ευρώπη.2. Η συνεργασία καλύπτει, μεταξύ άλλων, τους ακόλουθους τομείς:- τις περιβαλλοντικές επιπτώσεις από την παραγωγή, παροχή και κατανάλωση ενέργειας προκειμένου να αποτραπούν ή να ελαχιστοποιηθούν οι ζημίες που προκαλούν οι δραστηριότητες αυτές στο περιβάλλον,- τη βελτίωση της ποιότητας και της ασφάλειας του εφοδιασμού σε ενέργεια, περιλαμβανομένης της διαφοροποίησης των προμηθευτών, με ορθολογικό, από οικονομικής και περιβαλλοντικής πλευράς, τρόπο,- τη χάραξη ενεργειακής πολιτικής,- τη βελτίωση της διαχείρισης και των κανονισμών του τομέα της ενέργειας σύμφωνα με μια οικονομία αγοράς,- τη θέσπιση σειράς θεσμικών, νομικών, φορολογικών και άλλων προϋποθέσεων που απαιτούνται για να ενθαρρυνθεί η αύξηση του εμπορίου και των επενδύσεων στον τομέα της ενέργειας,- την προώθηση της εξοικονόμησης ενέργειας και της ενεργειακής απόδοσης,- τον εκσυγχρονισμό, ανάπτυξη και διαφοροποίηση της ενεργειακής υποδομής,- τη βελτίωση των ενεργειακών τεχνολογιών για την παροχή και την τελική χρησιμοποίηση όλων των μορφών ενέργειας,- τη διαχείριση και τεχνική κατάρτιση στον ενεργειακό τομέα.Άρθρο 62 Συνεργασία στον τομέα της πυρηνικής ενέργειας για μη στρατιωτικούς σκοπούς1. Σύμφωνα με τις κατ' ιδίαν εξουσίες


text: και αρμοδιότητες της Κοινότητας και των κρατών μελών της, η συνεργασία στον τομέα της πυρηνικής ενέργειας για μη στρατιωτικούς σκοπούς θα πραγματοποιηθεί με την εφαρμογή ειδικών συμφωνιών, παραδείγματος χάριν για το εμπόριο των πυρηνικών υλικών, την πυρηνική ασφάλεια και τη θερμοπυρηνική σύντηξη, και σύμφωνα με τις νομικές διαδικασίες κάθε μέρους.2. Τα μέρη συνεργάζονται, και σε διεθνή όργανα, για την αντιμετώπιση των προβλημάτων που προκλήθηκαν από την καταστροφή του Τσερνομπίλ 7 σε αυτή τη συνεργασία περιλαμβάνονται ιδίως:- η κοινή μελέτη των επιστημονικών προβλημάτων που συνδέονται με το ατύχημα του Τσερνομπίλ,- η καταπολέμηση της ραδιενεργού μόλυνσης της ατμόσφαιρας, του εδάφους και των νερών,- η παρακολούθηση και η επίβλεψη των ραδιενεργών συνθηκών του περιβάλλοντος,- η αντιμετώπιση των επειγουσών περιπτώσεων στον τομέα της πυρηνικής ενέργειας και της ραδιενέργειας,- η απολύμανση των ραδιενεργών γαιών και η διαχείριση των πυρηνικών αποβλήτων,- τα ιατρικά προβλήματα που συνδέονται με τις επιπτώσεις των πυρηνικών ατυχημάτων στη δημόσια υγεία,- η λύση του προβλήματος ασφαλείας του κατεστραμμένου τέταρτου σταθμού παραγωγής ενέργειας στο Τσερνομπίλ,- οι οικονομικές και διοικητικές πλευρές των προσπαθειών για την αντιμετώπιση της καταστροφής,- η κατάρτιση για την πρόληψη των πυρηνικών ατυχημάτων και τη μείωση των επιπτώσεών τους,- οι επιστημονικές και τεχνικές πτυχές των δραστηριοτήτων για την πλήρη αποκατάσταση των επιπτώσεων της καταστροφής του Τσερνομπίλ,- άλλοι τομείς που αποφασίζονται με συμφωνία των μερών.Άρθρο 63 Περιβάλλον1. Με βάση τον Ευρωπαϊκό Χάρτη Ενέργειας και τη διακήρυξη της διάσκεψης της Λουκέρνης του 1993, τα μέρη αναπτύσσουν και ενισχύουν τη συνεργασία τους στα θέματα περιβάλλοντος και υγείας.2. Η συνεργασία έχει στόχο την καταπολέμηση της υποβάθμισης του περιβάλλοντος, και ιδίως:- την αποτελεσματική παρακολούθηση των επιπέδων ρύπανσης και την αξιολόγηση του περιβάλλοντος 7 συστήματα πληροφοριών για την κατάσταση του περιβάλλοντος,- την καταπολέμηση της τοπικής, περιφερειακής και διασυνοριακής ρύπανσης του αέρα και των υδάτων,- την αποκατάσταση των οικοσυστημάτων,- τη βιώσιμη, αποτελεσματική και περιβαλλοντικά αποδεκτή παραγωγή και χρησιμοποίηση ενέργειας 7 την ασφάλεια των βιομηχανικών εγκαταστάσεων,- την ταξινόμηση και ασφαλή χρησιμοποίηση των χημικών προϊόντων,- την ποιότητα των νερών,- τη μείωση, ανακύκλωση και ασφαλή διάθεση των αποβλήτων, την εφαρμογή της σύμβασης της Βασιλείας,- τη μελέτη των περιβαλλοντικών επιπτώσεων της γεωργίας, της διάβρωσης των εδαφών και της χημικής ρύπανσης,- την προστασία των δασών,- τη διατήρηση της βιοποικιλότητας, των προστατευόμενων περιοχών και τη βιώσιμη χρησιμοποίηση και διαχείριση των βιολογικών πόρων,- το σχεδιασμό των χρήσεων γης, συμπεριλαμβανομένων των δομικών κατασκευών και του πολεοδομικού σχεδιασμού,- τη χρήση οικονομικών και φορολογικών μέσων,- την παρακολούθηση των πλανητικών κλιματικών μεταβολών,- την εκπαίδευση και ευαισθητοποίηση σε θέματα περιβάλλοντος,- την εφαρμογή της σύμβασης Espoo για την εκτίμηση των περιβαλλοντικών επιπτώσεων σε διασυνοριακό πλαίσιο.3. Η συνεργασία πραγματοποιείται, ιδίως, με τα ακόλουθα μέσα:- προγραμματισμός για τη διαχείριση των καταστροφών και διαφόρων άλλων καταστάσεων έκτακτης ανάγκης,- ανταλλαγές πληροφοριών και εμπειρογνωμόνων, μεταξύ άλλων όσον αφορά τη μεταφορά καθαρών τεχνολογιών και την ασφαλή και περιβαλλοντικά ορθή χρήση της βιοτεχνολογίας,- κοινές ερευνητικές δραστηριότητες,- σύγκλιση των νομοθεσιών με τα κοινοτικά πρότυπα,- συνεργασία σε περιφερειακό επίπεδο, συμπεριλαμβανομένης της συνεργασίας στο πλαίσιο του Ευρωπαϊκού Οργανισμού Περιβάλλοντος, και σε διεθνές επίπεδο,- ανάπτυξη στρατηγικών, ιδίως όσον αφορά σφαιρικά και κλιματολογικά θέματα, καθώς και την επίτευξη αειφόρου ανάπτυξης,- μελέτες περιβαλλοντικών επιπτώσεων.Άρθρο

type: contracts

jurisdiction: EU


text: 64 ΜεταφορέςΤα μέρη αναπτύσσουν και ενισχύουν τη συνεργασία τους στον τομέα των μεταφορών.Η συνεργασία αυτή αποβλέπει, μεταξύ άλλων, στην αναδιάρθρωση και τον εκσυγχρονισμό των συστημάτων και δικτύων μεταφορών στην Ουκρανία, καθώς και στην ανάπτυξη και εξασφάλιση, ενδεχομένως, της συμβατότητας των συστημάτων μεταφορών για την επίτευξη ολοκληρωμένου συστήματος μεταφορών.Η συνεργασία περιλαμβάνει μεταξύ άλλων:- τον εκσυγχρονισμό της διαχείρισης και της λειτουργίας των οδικών, σιδηροδρομικών, λιμενικών και αερολιμενικών εγκαταστάσεων,- τον εκσυγχρονισμό και την ανάπτυξη των σιδηροδρομικών, εσωτερικών πλωτών, οδικών, λιμενικών, αερολιμενικών και αεροπλοϊκών υποδομών, καθώς και τον εκσυγχρονισμό των κυριότερων αξόνων κοινού ενδιαφέροντος και των διευρωπαϊκών συνδέσεων για τους προαναφερόμενους τρόπους μεταφοράς,- την προώθηση και ανάπτυξη των πολλαπλών συνδυασμένων μεταφορών,- την προώθηση των κοινών προγραμμάτων έρευνας και ανάπτυξης,- την προετοιμασία του νομοθετικού και θεσμικού πλαισίου για την ανάπτυξη και εφαρμογή της πολιτικής, καθώς και την ιδιωτικοποίηση του τομέα των μεταφορών.Άρθρο 65 ΔιάστημαΤηρουμένων των αρμοδιοτήτων της Κοινότητας, των κρατών μελών της και της Ευρωπαϊκής Υπηρεσίας Διαστήματος, τα μέρη προωθούν, ενδεχομένως, τη μακροπρόθεσμη συνεργασία για την έρευνα, την ανάπτυξη και τις εμπορικές εφαρμογές στον τομέα της διαστημικής έρευνας για μη στρατιωτικούς σκοπούς. Τα μέρη δίδουν ιδιαίτερη προσοχή στις πρωτοβουλίες που αξιοποιούν πλήρως τη συμπληρωματικότητα των αντίστοιχων δραστηριοτήτων τους στον τομέα του διαστήματος.Άρθρο 66 Ταχυδρομικές υπηρεσίες και τηλεπικοινωνίεςΣύμφωνα με τις κατ' ιδίαν εξουσίες και αρμοδιότητες, τα μέρη επεκτείνουν και ενισχύουν τη συνεργασία τους στους ακόλουθους τομείς:- τον καθορισμό πολιτικών και κατευθύνσεων για την ανάπτυξη των τηλεπικοινωνιών και των ταχυδρομικών υπηρεσιών,- την ανάπτυξη των αρχών πολιτικής τιμολόγησης και εμπορίας στους τομείς των τηλεπικοινωνιών και των ταχυδρομικών υπηρεσιών,- την ενθάρρυνση έργων στον τομέα των τηλεπικοινωνιών και των ταχυδρομικών υπηρεσιών και την προσέλκυση επενδύσεων,- τη βελτίωση της αποτελεσματικότητας και της ποιότητας των παρεχόμενων τηλεπικοινωνιακών και ταχυδρομικών υπηρεσιών, με την ελευθέρωση, μεταξύ άλλων, των δραστηριοτήτων των υποτομέων,- την εφαρμογή προηγμένων τεχνολογιών στον τομέα των τηλεπικοινωνιών, ιδίως όσον αφορά την ηλεκτρονική μεταφορά κεφαλαίων,- τη διαχείριση των τηλεπικοινωνιακών δικτύων και τη «βελτιστοποίησή» τους,- τον καθορισμό κατάλληλου κανονιστικού πλαισίου για την παροχή ταχυδρομικών και τηλεπικοινωνιακών υπηρεσιών, καθώς και για τη χρησιμοποίηση του φάσματος ραδιοσυχνοτήτων,- την κατάρτιση για τη διαχείριση των τηλεπικοινωνιακών και ταχυδρομικών υπηρεσιών υπό συνθήκες οικονομίας αγοράς.Άρθρο 67 Χρηματοπιστωτικές υπηρεσίεςΗ συνεργασία θα πρέπει να διευκολύνει την ένταξη της Ουκρανίας στα διεθνώς αποδεκτά συστήματα αμοιβαίων διακανονισμών. Παρέχεται τεχνική βοήθεια για:- την ανάπτυξη των τραπεζικών και χρηματοπιστωτικών υπηρεσιών, την ανάπτυξη κοινής αγοράς πιστωτικών πόρων, την ένταξη της Ουκρανίας σε διεθνώς αποδεκτό σύστημα αμοιβαίων διακανονισμών,- την ανάπτυξη φορολογικού συστήματος και των σχετικών θεσμών του στην Ουκρανία, τις ανταλλαγές εμπειριών και την κατάρτιση του προσωπικού,- την ανάπτυξη των ασφαλιστικών υπηρεσιών, που θα δημιουργήσουν, μεταξύ άλλων, ευνοϊκό πλαίσιο για τη συμμετοχή των κοινοτικών εταιρειών στη δημιουργία κοινών επιχειρήσεων στον ασφαλιστικό τομέα της Ουκρανίας, καθώς και την ανάπτυξη των ασφαλίσεων για τις εξαγωγικές πιστώσεις,- η συνεργασία αυτή θα συμβάλει, ιδίως, στην ανάπτυξη σχέσεων μεταξύ της Ουκρανίας και των κρατών μελών στον τομέα των χρηματοπιστωτικών υπηρεσιών.Άρθρο 68 Νομιμοποίηση εσόδων1. Τα μέρη συμφωνούν ότι είναι αναγκαίο να καταβάλλουν κάθε προσπάθεια και να συνεργάζονται, ώστε να αποφεύγεται η χρήση των χρηματοπιστωτικών συστημάτων τους για τη νομιμοποίηση εσόδων που προκύπτουν από εγκληματικές


text: δραστηριότητες εν γένει και, ειδικότερα, από τα ναρκωτικά.2. Η συνεργασία στον τομέα αυτό περιλαμβάνει διοικητική και τεχνική βοήθεια με στόχο να καθοριστούν κατάλληλα πρότυπα για την καταπολέμηση της νομιμοποίησης εσόδων, αντίστοιχα με εκείνα τα οποία έχει εγκρίνει η Κοινότητα και τα διεθνή fora στον τομέα αυτόν, και ιδίως η ειδική ομάδα χρηματοοικονομικής δράσης (FATF).Άρθρο 69 Νομισματική πολιτικήΚατόπιν αιτήσεως των ουκρανικών αρχών, η Κοινότητα παρέχει τεχνική βοήθεια με σκοπό να στηρίξει τις προσπάθειες της Ουκρανίας για τη δημιουργία και την ενίσχυση του νομισματικού συστήματός της και τη θέσπιση νέας μετατρέψιμης νομισματικής μονάδας, καθώς και τη σταδιακή προσαρμογή των πολιτικών της στις πολιτικές του Ευρωπαϊκού Νομισματικού Συστήματος. Στη βοήθεια αυτή συμπεριλαμβάνεται η ανεπίσημη ανταλλαγή πληροφοριών σχετικά με τις αρχές και τη λειτουργία του Ευρωπαϊκού Νομισματικού Συστήματος.Άρθρο 70 Περιφερειακή ανάπτυξη1. Τα μέρη ενισχύουν τη συνεργασία τους στον τομέα της περιφερειακής ανάπτυξης και του σχεδιασμού χρήσεων γης.2. Για το σκοπό αυτό, ενθαρρύνουν την ανταλλαγή πληροφοριών μεταξύ των εθνικών, περιφερειακών και τοπικών αρχών όσον αφορά την περιφερειακή πολιτική και την πολιτική σχεδιασμού χρήσεων γης, και, εφόσον κρίνεται σκόπιμο, τις μεθόδους διαμόρφωσης περιφερειακών πολιτικών με ιδιαίτερη έμφαση στην ανάπτυξη των μειονεκτικών περιοχών.Επίσης, ενθαρρύνουν τις άμεσες επαφές μεταξύ των αντίστοιχων περιφερειών και των δημόσιων οργανισμών που είναι υπεύθυνοι για τον προγραμματισμό της περιφερειακής ανάπτυξης με σκοπό, μεταξύ άλλων, την ανταλλαγή μεθόδων και τρόπων για την προώθηση της περιφερειακής ανάπτυξης.Άρθρο 71 Κοινωνική συνεργασία1. Όσον αφορά την υγεία και την ασφάλεια, τα μέρη αναπτύσσουν τη συνεργασία μεταξύ τους με σκοπό τη βελτίωση της προστασίας της υγείας και της ασφάλειας των εργαζομένων.Η συνεργασία περιλαμβάνει, ιδίως, τα ακόλουθα:- την εκπαίδευση και κατάρτιση σε θέματα υγείας και ασφάλειας, με ιδιαίτερη προσοχή στους τομείς δραστηριοτήτων υψηλού κινδύνου,- την ανάπτυξη και προώθηση προληπτικών μέτρων για την καταπολέμηση των επαγγελματικών ασθενειών και άλλες παρόμοιες διαταραχές,- την πρόληψη των κυριότερων κινδύνων ατυχημάτων και τη διαχείριση των τοξικών χημικών ουσιών,- την έρευνα για τη διεύρυνση των γνώσεων όσον αφορά το περιβάλλον εργασίας, καθώς και την υγεία και την ασφάλεια των εργαζομένων.2. Όσον αφορά την απασχόληση, η συνεργασία μεταξύ των μερών περιλαμβάνει κυρίως τεχνική βοήθεια για:- τη βελτιστοποίηση της αγοράς εργασίας,- τον εκσυγχρονισμό των υπηρεσιών για την εξεύρεση θέσεων εργασίας και παροχής συμβουλών,- το σχεδιασμό και τη διαχείριση των προγραμμάτων αναδιάρθρωσης,- την ενθάρρυνση της ανάπτυξης της τοπικής απασχόλησης,- την ανταλλαγή πληροφοριών για τα προγράμματα ευέλικτης απασχόλησης, περιλαμβανομένων εκείνων που ευνοούν την αυταπασχόληση και τις επιχειρηματικές δραστηριότητες.3. Τα μέρη αποδίδουν ιδιαίτερη προσοχή στη συνεργασία για την κοινωνική προστασία που περιλαμβάνει, μεταξύ άλλων, τον προγραμματισμό και την εφαρμογή των μεταρρυθμίσεων στον τομέα της κοινωνικής ασφάλισης στην Ουκρανία.Οι μεταρρυθμίσεις αυτές σκοπό έχουν να αναπτύξουν στην Ουκρανία μεθόδους προστασίας εγγενείς στις οικονομίες αγοράς και καλύπτουν όλες τις μορφές κοινωνικής προστασίας.Άρθρο 72 ΤουρισμόςΤα μέρη εντείνουν και αναπτύσσουν τη συνεργασία τους, η οποία περιλαμβάνει τα εξής:- τη διευκόλυνση του τουρισμού,- τη συνεργασία μεταξύ των επίσημων οργανισμών τουρισμού,- την αύξηση της ροής πληροφοριών,- τη μεταφορά τεχνογνωσίας,- τη μελέτη των δυνατοτήτων ανάληψης κοινών ενεργειών,- την κατάρτιση για την ανάπτυξη του τουρισμού.Άρθρο 73 Μικρές και μεσαίες επιχειρήσεις1. Τα μέρη αποσκοπούν στην ανάπτυξη και ενίσχυση των μικρών και


text: μεσαίων επιχειρήσεων (ΜΜΕ) και των ενώσεών τους και τη συνεργασία μεταξύ ΜΜΕ της Κοινότητας και της Ουκρανίας.2. Η συνεργασία περιλαμβάνει την παροχή τεχνικής βοήθειας, στους ακόλουθους, κυρίως, τομείς:- την ανάπτυξη νομοθετικού πλαισίου για τις ΜΜΕ,- την ανάπτυξη κατάλληλης υποδομής (υπηρεσίας για τη στήριξη των ΜΜΕ, των επικοινωνιών, της βοήθειας για τη δημιουργία ταμείου για τις ΜΜΕ),- την ανάπτυξη τεχνολογικών πάρκων.Άρθρο 74 Πληροφόρηση και επικοινωνίαΤα μέρη υποστηρίζουν την ανάπτυξη σύγχρονων μεθόδων για τη διαχείριση των πληροφοριών, συμπεριλαμβανομένων των μέσων μαζικής ενημέρωσης, και παροτρύνουν την αποτελεσματική αμοιβαία ανταλλαγή πληροφοριών. Δίνεται προτεραιότητα στα προγράμματα που παρέχουν βασική ενημέρωση για την Κοινότητα και την Ουκρανία στο ευρύ κοινό, συμπεριλαμβανομένης, όποτε είναι δυνατόν, της πρόσβασης στις βάσεις δεδομένων της Κοινότητας με πλήρη σεβασμό των δικαιωμάτων πνευματικής ιδιοκτησίας.Άρθρο 75 Προστασία των καταναλωτώνΤα μέρη συνεργάζονται στενά για να επιτύχουν τη συμβατότητα μεταξύ των συστημάτων τους για την προστασία των καταναλωτών. Η συνεργασία αυτή καλύπτει, ιδίως, την παροχή συμβουλών για τη νομοθετική και θεσμική μεταρρύθμιση, τη δημιουργία μόνιμων συστημάτων αμοιβαίας πληροφόρησης για τα επικίνδυνα προϊόντα, τη βελτίωση των πληροφοριών που παρέχονται στους καταναλωτές, ιδίως όσον αφορά τις τιμές, τα χαρακτηριστικά των προϊόντων και τις παρεχόμενες υπηρεσίες, τις δραστηριότητες κατάρτισης για τους διοικητικούς υπαλλήλους και τους εκπροσώπους των συμφερόντων των καταναλωτών, την ανάπτυξη των ανταλλαγών μεταξύ των εκπροσώπων των συμφερόντων των καταναλωτών και τη βελτίωση της συμβατότητας των πολιτικών προστασίας των καταναλωτών.Άρθρο 76 Τελωνειακά θέματα1. Στόχος της συνεργασίας είναι να εξασφαλιστεί η τήρηση όλων των διατάξεων που πρόκειται να θεσπισθούν όσον αφορά το θεμιτό εμπόριο και να επιτευχθεί η προσέγγιση του τελωνειακού συστήματος της Ουκρανίας με το σύστημα της Κοινότητας.2. Ειδικότερα η συνεργασία περιλαμβάνει τα εξής:- την ανταλλαγή πληροφοριών,- τη βελτίωση των μεθόδων εργασίας,- την καθιέρωση της συνδυασμένης ονοματολογίας και του ενιαίου διοικητικού εγγράφου,- τη διασύνδεση μεταξύ των συστημάτων διαμετακόμισης της Κοινότητας και της Ουκρανίας,- την απλούστευση των ελέγχων και των διατυπώσεων όσον αφορά τη μεταφορά εμπορευμάτων,- την υποστήριξη για την καθιέρωση σύγχρονων τελωνειακών πληροφορικών συστημάτων,- τη διοργάνωση σεμιναρίων και περιόδων κατάρτισης.3. Με την επιφύλαξη της περαιτέρω συνεργασίας που προβλέπεται στην παρούσα συμφωνία, και ιδίως στο άρθρο 79, η αμοιβαία συνδρομή μεταξύ διοικητικών αρχών των μερών σε τελωνειακά θέματα πραγματοποιείται σύμφωνα με τις διατάξεις του πρωτοκόλλου που ενισυνάπτεται στην παρούσα συμφωνία.Άρθρο 77 Συνεργασία στον τομέα της στατιστικήςΗ συνεργασία στον τομέα αυτό έχει στόχο την ανάπτυξη αποτελεσματικού συστήματος στατιστικής που να παρέχει αξιόπιστα στατιστικά στοιχεία, τα οποία είναι αναγκαία για τη στήριξη και την παρακολούθηση της διαδικασίας οικονομικής μεταρρύθμισης, και να συμβάλλει στην ανάπτυξη των ιδιωτικών επιχειρήσεων στην Ουκρανία.Ειδικότερα, τα μέρη συνεργάζονται για τα εξής:- την προσαρμογή του συστήματος στατιστικής της Ουκρανίας στις διεθνείς μεθόδους, πρότυπα και ταξινομήσεις,- την ανταλλαγή στατιστικών πληροφοριών,- την παροχή των απαραίτητων στατιστικών μακροοικονομικών και μικροοικονομικών πληροφοριών για την εφαρμογή και διαχείριση των οικονομικών μεταρρυθμίσεων.Για το σκοπό αυτό, η Κοινότητα παρέχει στην Ουκρανία την απαραίτητη τεχνική βοήθεια.Άρθρο 78 Οικονομικά θέματαΤα μέρη διευκολύνουν τη διαδικασία οικονομικής μεταρρύθμισης και το συντονισμό των οικονομικών πολιτικών, συνεργαζόμενα για να βελτιώσουν την κατανόηση των βασικών μηχανισμών των οικονομιών τους και τη διαμόρφωση και εφαρμογή οικονομικής πολιτικής στις οικονομίες αγοράς. Προς το


text: σκοπό αυτά τα μέρη ανταλλάσσουν πληροφορίες όσον αφορά τις μακροοικονομικές επιδόσεις και προοπτικές.Η Κοινότητα παρέχει τεχνική βοήθεια με σκοπό:- να βοηθήσει την Ουκρανία κατά τη διαδικασία οικονομικής μεταρρύθμισης, παρέχοντας συμβουλές εμπειρογνωμόνων και τεχνική βοήθεια,- να ενθαρρύνει τη συνεργασία μεταξύ οικονομολόγων για την επίσπευση της μεταφοράς τεχνογνωσίας για τη διαμόρφωση οικονομικών πολιτικών, και να προβλέψει την ευρεία διάδοση των αποτελεσμάτων της σχετικής έρευνας.Άρθρο 79 ΝαρκωτικάΣτο πλαίσιο των αντιστοίχων εξουσιών και αρμοδιοτήτων τους, τα μέρη συνεργάζονται για να βελτιώσουν την αποτελεσματικότητα των πολιτικών και μέτρων αντιμετώπισης της παράνομης παραγωγής, προσφοράς και διακίνησης ναρκωτικών και ψυχοτρόπων ουσιών, μεταξύ άλλων για την πρόληψη της παρεκτροπής των πρόδρομων χημικών ουσιών, καθώς και για να συμβάλουν στην πρόληψη και στη μείωση της κατάχρησης αυτών. Η συνεργασία στο χώρο αυτό βασίζεται στις διαβουλεύσεις και τη στενή συνεργασία μεταξύ των μερών σχετικά με τους στόχους και τα μέτρα στους διάφορους τομείς που έχουν σχέση με τα ναρκωτικά.ΤΙΤΛΟΣ VIII ΠΟΛΙΤΙΣΤΙΚΗ ΣΥΝΕΡΓΑΣΙΑ Άρθρο 80Τα μέρη αναλαμβάνουν την υποχρέωση να προωθήσουν, να ενθαρρύνουν και να διευκολύνουν την πολιτιστική συνεργασία. Εφόσον κρίνεται σκόπιμο, τα προγράμματα πολιτιστικής συνεργασίας της Κοινότητας ή τα προγράμματα ενός ή περισσοτέρων κρατών μελών μπορεί να αποτελέσουν αντικείμενο συνεργασίας και είναι δυνατόν να αναπτυχθούν περαιτέρω δραστηριότητες αμοιβαίου ενδιαφέροντος.ΤΙΤΛΟΣ IX ΧΡΗΜΑΤΟΔΟΤΙΚΗ ΣΥΝΕΡΓΑΣΙΑ Άρθρο 81Για την επίτευξη των στόχων της παρούσας συμφωνίας και σύμφωνα με τα άρθρα 82, 83 και 84, η Ουκρανία λαμβάνει προσωρινή χρηματοδοτική βοήθεια της Κοινότητας, μέσω τεχνικής βοήθειας υπό μορφή επιχορηγήσεων για την επιτάχυνση του οικονομικού μετασχηματισμού της Ουκρανίας.Άρθρο 82Αυτή η χρηματοδοτική βοήθεια καλύπτεται στα πλαίσια του Tacis που προβλέπεται στο σχετικό κοινοτικό κανονισμό του Συμβουλίου.Άρθρο 83Οι στόχοι και οι τομείς για τους οποίους παρέχει χρηματοδοτική βοήθεια η Κοινότητα καθορίζονται σε ενδεικτικό πρόγραμμα, που αντικατοπτρίζει τις προτεραιότητες που συμφωνούνται μεταξύ των δύο μερών, αφού ληφθούν υπόψη οι ανάγκες της Ουκρανίας, οι τομεακές ικανότητες απορρόφησης και η πρόοδος της μεταρρύθμισης. Τα μέρη ενημερώνουν το συμβούλιο συνεργασίας.Άρθρο 84Για να επιτυγχάνεται η καλύτερη δυνατή χρήση των διαθέσιμων πόρων, τα μέρη εξασφαλίζουν το στενό συντονισμό των συνεισφορών τεχνικής βοήθειας της Κοινότητας με τις συνεισφορές από άλλες πηγές, όπως τα κράτη μέλη, άλλες χώρες και διεθνείς οργανισμούς, όπως η Διεθνής Τράπεζα Ανασυγκρότησης και Ανάπτυξης και η Ευρωπαϊκή Τράπεζα Ανασυγκρότησης και Ανάπτυξης καθώς και το Πρόγραμμα των Ηνωμένων Εθνών για την Ανάπτυξη και το Διεθνές Νομισματικό Ταμείο, (UNDP) και το IMF.ΤΙΤΛΟΣ X ΘΕΣΜΙΚΕΣ, ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Άρθρο 85Συνιστάται συμβούλιο συνεργασίας το οποίο εποπτεύει την εφαρμογή της παρούσας συμφωνίας. Το συμβούλιο συνεργασίας συγκαλείται σε υπουργικό επίπεδο μία φορά το έτος και εφόσον το απαιτούν οι περιστάσεις. Εξετάζει θέματα μείζονος σημασίας τα οποία προκύπτουν στα πλαίσια της συμφωνίας και κάθε διμερές ή διεθνές θέμα αμοιβαίου ενδιαφέροντος για το σκοπό της επίτευξης των στόχων της παρούσας συμφωνίας. Το συμβούλιο συνεργασίας δύναται επίσης να υποβάλλει τις πρέπουσες συστάσεις, κατόπιν συμφωνίας μεταξύ των δύο μερών.Άρθρο 861. Το συμβούλιο συνεργασίας αποτελείται από μέλη του Συμβουλίου της Ευρωπαϊκής Ένωσης και μέλη της Επιτροπής των Ευρωπαϊκών Κοινοτήτων, αφενός, και μέλη της κυβέρνησης της Ουκρανίας αφετέρου.2. Το συμβούλιο συνεργασίας θεσπίζει τον κανονισμό λειτουργίας του.3. Το αξίωμα του προέδρου του συμβουλίου συνεργασίας


text: ασκεί εναλλακτικά ένας εκπρόσωπος της Κοινότητας και ένα μέλος της κυβέρνησης της Ουκρανίας.Άρθρο 871. Κατά την εκτέλεση των καθηκόντων του, το συμβούλιο συνεργασίας επικουρείται από μια επιτροπή συνεργασίας συγκροτούμενη από εκπροσώπους των μελών του Συμβουλίου της Ευρωπαϊκής Ένωσης και των μελών της Επιτροπής των Ευρωπαϊκών Κοινοτήτων, αφενός, και από εκπροσώπους της κυβέρνησης της Ουκρανίας, αφετέρου, συνήθως σε επίπεδο ανώτερων υπαλλήλων. Το αξίωμα του προέδρου της επιτροπής συνεργασίας ασκεί εναλλακτικά η Κοινότητα και η Ουκρανία.Το συμβούλιο συνεργασίας καθορίζει στον κανονισμό λειτουργίας του τα καθήκοντα της επιτροπής συνεργασίας, στα οποία περιλαμβάνεται η προετοιμασία των συνεδριάσεων του συμβουλίου συνεργασίας και ο τρόπος λειτουργίας της επιτροπής συνεργασίας.2. Το συμβούλιο συνεργασίας μπορεί να μεταβιβάζει μέρος των αρμοδιοτήτων του στην επιτροπή συνεργασίας, η οποία εξασφαλίζει τη συνέχεια μεταξύ των συνεδριάσεων του συμβουλίου συνεργασίας.Άρθρο 88Το συμβούλιο συνεργασίας μπορεί να αποφασίσει τη σύσταση κάθε άλλης ειδικής επιτροπής ή οργάνου τα οποία το επικουρούν κατά την εκτέλεση των καθηκόντων του και προσδιορίζει τη σύνθεση και τα καθήκοντα αυτών των επιτροπών ή οργάνων καθώς και τον τρόπο λειτουργίας τους.Άρθρο 89Το συμβούλιο συνεργασίας, κατά την εξέταση θέματος που προκύπτει στο πλαίσιο της παρούσας συμφωνίας σχετικά με διάταξη που αφορά άρθρο της ΓΣΔΕ, λαμβάνει υπόψη κατά το δυνατόν περισσότερο την ερμηνεία την οποία εν γένει δίδουν τα συμβαλλόμενα στη ΓΣΔΕ μέρη όσον αφορά το εν λόγω άρθρο της.Άρθρο 90Συνιστάται κοινοβουλευτική επιτροπή συνεργασίας η οποία αποτελεί ένα forum συνάντησης και ανταλλαγής απόψεων μεταξύ των μελών του Κοινοβουλίου της Ουκρανίας και των μελών του Ευρωπαϊκού Κοινοβουλίου. Συνεδριάζει κατά διαστήματα τα οποία καθορίζει η ίδια.Άρθρο 911. Η κοινοβουλευτική επιτροπή συνεργασίας αποτελείται από μέλη του Ευρωπαϊκού Κοινοβουλίου, αφενός, και από μέλη του Κοινοβουλίου της Ουκρανίας, αφετέρου.2. Η κοινοβουλευτική επιτροπή συνεργασίας θεσπίζει τον κανονισμό λειτουργίας της.3. Την προεδρία της κοινοβουλευτικής επιτροπής συνεργασίας ασκεί εναλλακτικά το Ευρωπαϊκό Κοινοβούλιο και το Κοινοβούλιο της Ουκρανίας, σύμφωνα με τις διατάξεις του κανονισμού λειτουργίας της.Άρθρο 92Η κοινοβουλευτική επιτροπή συνεργασίας μπορεί να ζητά τις αναγκαίες πληροφορίες για την εφαρμογή της παρούσας συμφωνίας από το συμβούλιο συνεργασίας, το οποίο της παρέχει τις αιτούμενες πληροφορίες.Η κοινοβουλευτική επιτροπή συνεργασίας ενημερώνεται σχετικά με τις συστάσεις του συμβουλίου συνεργασίας.Η κοινοβουλευτική επιτροπή συνεργασίας μπορεί να απευθύνει συστάσεις στο συμβούλιο συνεργασίας.Άρθρο 931. Στο πλαίσιο της παρούσας συμφωνίας, κάθε συμβαλλόμενο μέρος αναλαμβάνει την υποχρέωση να εξασφαλίσει ότι τα νομικά και φυσικά πρόσωπα του άλλου μέρους δύνανται, άνευ διακρίσεων έναντι των δικών τους υπηκόων, να έχουν πρόσβαση στα αρμόδια δικαστήρια και διοικητικά όργανα των μερών για την προάσπιση των ατομικών τους δικαιωμάτων και των δικαιωμάτων ιδιοκτησίας, συμπεριλαμβανομένων των δικαιωμάτων πνευματικής, βιομηχανικής και εμπορικής ιδιοκτησίας.2. Στα πλαίσια των αντιστοίχων αρμοδιοτήτων τους, τα μέρη:- ενθαρρύνουν την προσφυγή σε διαιτησία για την επίλυση των διαφορών που προκύπτουν κατά τις εμπορικές συναλλαγές και τη συνεργασία μεταξύ των οικονομικών παραγόντων της Κοινότητας και αυτών της Ουκρανίας,- συμφωνούν ότι εφόσον μια διαφορά υποβάλλεται σε διαιτησία, κάθε μέρος στη διαφορά μπορεί εκτός από την περίπτωση που προβλέπεται διαφορετικά βάσει των κανόνων του οργάνου διαιτησίας που έχουν επιλέξει τα μέρη να επιλέγει τον δικό του διαιτητή, ανεξαρτήτως υπηκοότητας, και ότι ο τρίτος διαιτητής ή ο μοναδικός διαιτητής, μπορεί να είναι


text: υπήκοος τρίτου κράτους,- συνιστούν στους οικονομικούς τους παράγοντες να επιλέγουν με αμοιβαία συναίνεση τη νομοθεσία που εφαρμόζεται στις συμβάσεις τους,- ενθαρρύνουν την προσφυγή στους κανόνες της διαιτησίας τους οποίους έχει συντάξει η Επιτροπή Διεθνούς Εμπορικού Δικαίου των Ηνωμένων Εθνών (Unicitral) και στη διαιτησία την οποία αναλαμβάνει κάθε κέντρο κράτους που έχει υπογράψει τη σύμβαση για την αναγνώριση και εκτέλεση των αλλοδαπών διαιτητικών αποφάσεων που υπεγράφη στη Νέα Υόρκη στις 10 Ιουνίου 1958.Άρθρο 94Η παρούσα συμφωνία ουδόλως εμποδίζει ένα μέρος να λάβει μέτρα τα οποία:α) θεωρεί αναγκαία για την πρόληψη της κοινολόγησης πληροφοριών που αντιβαίνει σε ζωτικά συμφέροντα ασφάλειας 7β) αφορούν την παραγωγή ή εμπόριο όπλων, πολεμοφοδίων ή πολεμικού υλικού ή την έρευνα, ανάπτυξη ή παραγωγή που είναι αναγκαίες για αμυντικούς σκοπούς, υπό την προϋπόθεση ότι τα μέτρα αυτά δεν νοθεύουν τους όρους ανταγωνισμού, όσον αφορά τα προϊόντα τα οποία δεν προορίζονται ειδικώς για στρατιωτικούς σκοπούς 7γ) θεωρεί ουσιώδη για την ασφάλειά του στην περίπτωση σοβαρής εσωτερικής αναταραχής, η οποία διαταράσσει τη διατήρηση του νόμου και της δημόσιας τάξης σε καιρό πολέμου ή σοβαρών διεθνών αναταραχών που αποτελούν απειλή πολέμου ή για την εκπλήρωση υποχρεώσεων τις οποίες έχει αναλάβει για τη διατήρηση της διεθνούς ειρήνης και ασφάλειας 7δ) θεωρεί αναγκαία για την εκπλήρωση των διεθνών υποχρεώσεων και δεσμεύσεων όσον αφορά τον έλεγχο της διπλής χρήσης των βιομηχανικών αγαθών και τεχνολογιών.Άρθρο 951. Στους τομείς που καλύπτονται από την παρούσα συμφωνία και με την επιφύλαξη των ειδικών διατάξεων που περιέχονται σε αυτήν:- οι ρυθμίσεις που εφαρμόζει η Ουκρανία έναντι της Κοινότητας δεν πρέπει να επιβάλλουν διακρίσεις μεταξύ των κρατών μελών, των υπηκόων τους ή των επιχειρήσεων ή εταιρειών τους,- οι ρυθμίσεις που εφαρμόζει η Κοινότητα έναντι της Ουκρανίας δεν πρέπει να επιβάλλουν διακρίσεις μεταξύ των υπηκόων ή εταιρειών ή επιχειρήσεων της Ουκρανίας.2. Οι διατάξεις της παραγράφου 1 δεν παρεμποδίζουν το δικαίωμα των μερών να εφαρμόσουν τις αντίστοιχες διατάξεις της φορολογικής τους νομοθεσίας στους φορολογούμενους, η κατάσταση των οποίων δεν είναι η ίδια όσον αφορά τον τόπο κατοικίας τους.Άρθρο 961. Κάθε μέρος μπορεί να υποβάλει στο συμβούλιο συνεργασίας κάθε διαφορά σχετικά με την εφαρμογή ή ερμηνεία της παρούσας συμφωνίας.2. Το συμβούλιο συνεργασίας μπορεί να επιλύσει τη διαφορά με σύσταση.3. Στην περίπτωση που είναι αδύνατη η επίλυση της διαφοράς σύμφωνα με την παράγραφο 2, κάθε μέρος μπορεί να κοινοποιήσει στο άλλο μέρος το διορισμό ενός μεσολαβητή 7 το άλλο μέρος οφείλει να διορίσει έναν δεύτερο μεσολαβητή εντός δύο μηνών. Για την εφαρμογή της παρούσας διαδικασίας, η Κοινότητα και τα κράτη μέλη θεωρούνται ως ένα μέρος της διαφοράς.Το συμβούλιο συνεργασίας διορίζει τρίτο μεσολαβητή.Οι συστάσεις του μεσολαβητή εγκρίνονται με πλειοψηφία. Οι συστάσεις αυτές δεν είναι δεσμευτικές για τα μέρη.Άρθρο 97Εφόσον το ζητήσει ένα μέρος, τα μέρη συμφωνούν να προβούν αμέσως στις κατάλληλες διαβουλεύσεις για να συζητήσουν κάθε θέμα που αφορά την ερμηνεία ή την εφαρμογή της παρούσας συμφωνίας και κάθε θέμα που αφορά τις σχέσεις μεταξύ των μερών.Οι διατάξεις του παρόντος άρθρου δεν θίγουν και εφαρμόζονται με την επιφύλαξη των άρθρων 18, 19, 96 και 102.Άρθρο 98Η μεταχείριση που παρέχεται στην Ουκρανία σε καμία περίπτωση δεν είναι


text: ευνοϊκότερη από τη μεταχείριση που παρέχουν τα κράτη μέλη μεταξύ τους.Άρθρο 99Για το σκοπό της παρούσας συμφωνίας, ως «μέρη» νοούνται η Ουκρανία, αφενός, και η Κοινότητα ή τα κράτη μέλη ή η Κοινότητα και τα κράτη μέλη, σύμφωνα με τις αντίστοιχες εξουσίες τους, αφετέρου.Άρθρο 100Εφόσον τα θέματα που καλύπτονται από την παρούσα συμφωνία καλύπτονται και από τη συνθήκη για τον Ευρωπαϊκό Χάρτη Ενέργειας και τα πρωτόκολλά του 7 η συνθήκη αυτή και τα πρωτόκολλα εφαρμόζονται μόλις τεθούν σε ισχύ, στα θέματα αυτά αλλά μόνον εφόσον προβλέπεται η εφαρμογή αυτή.Άρθρο 101Η παρούσα συμφωνία συνάπτεται για αρχική περίοδο δέκα ετών. Η συμφωνία ανανεώνεται αυτόματα ανά έτος, υπό την προϋπόθεση ότι κανένα μέρος δεν την έχει καταγγείλει γραπτώς έξι μήνες πριν από τη λήξη της.Άρθρο 1021. Τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της παρούσας συμφωνίας. Μεριμνούν για την επίτευξη των στόχων που ορίζονται στην παρούσα συμφωνία.2. Εάν ένα μέρος κρίνει ότι το άλλο μέρος δεν εκπλήρωσε μια υποχρέωσή του βάσει της συμφωνίας, μπορεί να λάβει τα αναγκαία μέτρα. Προηγουμένως, εκτός από εξαιρετικά επείγουσες περιπτώσεις, παρέχει στο συμβούλιο συνεργασίας όλες τις αιτούμενες αναγκαίες πληροφορίες για μια λεπτομερή εξέταση της κατάστασης, με σκοπό την εξεύρεση λύσης αποδεκτής από τα μέρη.Κατά την επιλογή των μέτρων αυτών, δίδεται προτεραιότητα στα μέτρα τα οποία διαταράσσουν στο ελάχιστο δυνατό βαθμό τη λειτουργία της παρούσας συμφωνίας. Τα μέτρα αυτά κοινοποιούνται αμέσως στο συμβούλιο συνεργασίας, εφόσον το ζητήσει το άλλο μέρος.Άρθρο 103Τα παραρτήματα I, II, III, IV, V και το προσάρτημά του, καθώς και το πρωτόκολλο αποτελούν αναπόσπαστο μέρος της παρούσας συμφωνίας.Άρθρο 104Μέχρις ότου επιτευχθούν ισοδύναμα δικαιώματα για τα πρόσωπα και τους οικονομικούς φορείς βάσει της παρούσας συμφωνίας, η παρούσα συμφωνία δεν θίγει τα δικαιώματα τα οποία τους εξασφαλίζονται βάσει ισχυουσών συμφωνιών που δεσμεύουν ένα ή περισσότερα κράτη μέλη, αφενός, και την Ουκρανία, αφετέρου, εκτός από τους τομείς που υπάγονται στην κοινοτική αρμοδιότητα της Κοινότητας και με την επιφύλαξη των υποχρεώσεων των κρατών μελών που απορρέουν από την παρούσα συμφωνία σε τομείς που υπάγονται στην αρμοδιότητά τους.Άρθρο 105Η παρούσα συμφωνία εφαρμόζεται, αφενός, στα εδάφη όπου εφαρμόζονται οι συνθήκες για την ίδρυση της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, υπό τους όρους που προβλέπονται στις εν λόγω συνθήκες, και, αφετέρου, στο έδαφος της Ουκρανίας.Άρθρο 106Ο Γενικός Γραμματέας του Συμβουλίου της Ευρωπαϊκής Ένωσης είναι ο θεματοφύλακας της παρούσας συμφωνίας.Άρθρο 107Το πρωτότυπο της συμφωνίας, τα αντίτυπα της οποίας στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική και ουκρανική γλώσσα, είναι εξίσου αυθεντικά, κατατίθεται στον Γενικό Γραμματέα του Συμβουλίου της Ευρωπαϊκής Ένωσης.Άρθρο 108Η παρούσα συμφωνία εγκρίνεται από τα μέρη σύμφωνα με τις κατ' ιδίαν διαδικασίες τους.Η παρούσα συμφωνία αρχίζει να ισχύει την πρώτη ημέρα του δεύτερου μήνα μετά την ημερομηνία κατά την οποία τα μέρη κοινοποιούν στον Γενικό Γραμματέα του Συμβουλίου της Ευρωπαϊκής Ένωσης την ολοκλήρωση των διαδικασιών που αναφέρονται στο πρώτο εδάφιο.Η παρούσα συμφωνία, μόλις αρχίσει να ισχύει και στο μέτρο που αφορά τις σχέσεις μεταξύ της Ουκρανίας και της Κοινότητας, αντικαθιστά την


text: συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας και της Ένωσης των Σοβιετικών Σοσιαλιστικών Δημοκρατιών περί εμπορίου και οικονομικής και εμπορικής συνεργασίας που υπεγράφη στις Βρυξέλλες στις 18 Δεκεμβρίου 1989.Άρθρο 109Εάν, μέχρις ότου ολοκληρωθούν οι διαδικασίες που είναι αναγκαίες για την έναρξη ισχύος της παρούσας συμφωνίας, οι διατάξεις ορισμένων μερών της παρούσας συμφωνίας αρχίσουν να εφαρμόζονται το 1994 δυνάμει ενδιάμεσης συμφωνίας μεταξύ της Κοινότητας και της Ουκρανίας, τα συμβαλλόμενα μέρη συμφωνούν ότι, υπό τις περιστάσεις αυτές, οι όροι «ημερομηνία ενάρξεως ισχύος της συμφωνίας» σημαίνουν την ημερομηνία ενάρξεως ισχύος της ενδιάμεσης συμφωνίας.Hecho en Luxemburgo, el catorce de junio de mil novecientos noventa y cuatro.Udfζrdiget i Luxembourg den fjortende juni nitten hundrede og fire og halvfems.Geschehen zu Luxemburg am vierzehnten Juni neunzehnhundertvierundneunzig.Έγινε στο Λουξεμβούργο, στις δεκατέσσερις Ιουνίου χίλια εννιακόσια ενενήντα τέσσερα.Done at Luxembourg on the fourteenth day of June in the year one thousand nine hundred and ninety-four.Fait ΰ Luxembourg, le quatorze juin mil neuf cent quatre-vingt-quatorze.Fatto a Lussemburgo, addμ quattordici giugno millenovecentonovantaquattro.Gedaan te Luxemburg, de veertiende juni negentienhonderd vierennegentig.Feito em Luxemburgo, em catorze de Junho de mil novecentos e noventa e quatro.>ΑΝΑΦΟΡΑ ΣΕ ΓΡΑΦΗΚΟ>Pour le Royaume de BelgiqueVoor het Koninkrijk BelgiλFόr das Kφnigreich Belgien>ΑΝΑΦΟΡΑ ΣΕ ΓΡΑΦΗΚΟ>Pε Kongeriget Danmarks vegne>ΑΝΑΦΟΡΑ ΣΕ ΓΡΑΦΗΚΟ>Fόr die Bundesrepublik Deutschland>ΑΝΑΦΟΡΑ ΣΕ ΓΡΑΦΗΚΟ>Για την Ελληνική Δημοκρατία>ΑΝΑΦΟΡΑ ΣΕ ΓΡΑΦΗΚΟ>Por el Reino de Espaρa>ΑΝΑΦΟΡΑ ΣΕ ΓΡΑΦΗΚΟ>Pour la Rιpublique franηaise>ΑΝΑΦΟΡΑ ΣΕ ΓΡΑΦΗΚΟ>Thar cheann Na hΙireannFor Ireland>ΑΝΑΦΟΡΑ ΣΕ ΓΡΑΦΗΚΟ>Per la Repubblica italiana>ΑΝΑΦΟΡΑ ΣΕ ΓΡΑΦΗΚΟ>Pour le Grand-duchι de Luxembourg>ΑΝΑΦΟΡΑ ΣΕ ΓΡΑΦΗΚΟ>Voor het Koninkrijk der Nederlanden>ΑΝΑΦΟΡΑ ΣΕ ΓΡΑΦΗΚΟ>Pela Repϊblica Portuguesa>ΑΝΑΦΟΡΑ ΣΕ ΓΡΑΦΗΚΟ>For the United Kingdom of Great Britain and Northern Ireland>ΑΝΑΦΟΡΑ ΣΕ ΓΡΑΦΗΚΟ>Por las Comunidades EuropeasFor de Europζiske FζllesskaberFόr die Europδischen GemeinschaftenΓια τις Ευρωπαϊκές ΚοινότητεςFor the European CommunitiesPour les Communautιs europιennesPer le Comunitΰ europeeVoor de Europese GemeenschappenPelas Comunidades Europeias>ΑΝΑΦΟΡΑ ΣΕ ΓΡΑΦΗΚΟ>>ΑΝΑΦΟΡΑ ΣΕ ΓΡΑΦΗΚΟ>ΠΑΡΑΡΤΗΜΑ I ΕΝΔΕΙΚΤΙΚΟΣ ΚΑΤΑΛΟΓΟΣ ΤΩΝ ΠΛΕΟΝΕΚΤΗΜΑΤΩΝ ΠΟΥ ΠΑΡΕΧΕΙ Η ΟΥΚΡΑΝΙΑ ΣΤΑ ΑΝΕΞΑΡΤΗΤΑ ΚΡΑΤΗ ΣΥΜΦΩΝΑ ΜΕ ΤΟ ΑΡΘΡΟ 12 1. Αρμενία, Λευκορωσία, Εσθονία, Γεωργία, Καζακστάν, Λιθουανία, Μολδαβία, Τουρκμενιστάν, Ρωσία: δεν επιβάλλονται εισαγωγικοί δασμοί.Δεν επιβάλλονται εξαγωγικοί δασμοί στα εμπορεύματα που παραδίδονται βάσει συμφωνιών clearing και διακρατικών συμφωνιών, στο πλαίσιο των ποσοτήτων που αναφέρονται στις συμφωνίες αυτές. Δεν επιβάλλεται ΦΠΑ στις εξαγωγές και εισαγωγές. Δεν επιβάλλεται ειδικός φόρος κατανάλωσης στις εξαγωγές.Όλα τα Ανεξάρτητα Κράτη: εξαγωγικές ποσοστώσεις για παραδόσεις προϊόντων στο πλαίσιο ετήσιων διακρατικών συμφωνιών εμπορίου και συνεργασίας ανοίγονται όπως και για τις παραδόσεις για κρατικές ανάγκες.2. Αρμενία, Λευκορωσία, Εσθονία, Γεωργία, Καζακστάν, Λιθουανία, Μολδαβία, Τουρκμενιστάν: οι πληρωμές μπορούν να γίνονται σε ρούβλια.Ρωσία: οι πληρωμές μπορούν να γίνονται σε ρούβλια ή καρμποβάνετς.Όλα τα Ανεξάρτητα Κράτη: ειδικό σύστημα για τις μη εμπορικές πράξεις περιλαμβανομένων των πληρωμών που γίνονται από τις πράξεις αυτές.3. Όλα τα Ανεξάρτητα Κράτη: ειδικό σύστημα τρεχουσών πληρωμών.4. Όλα τα Ανεξάρτητα Κράτη: σύστημα ειδικών τιμών κατά τις συναλλαγές ορισμένων πρώτων υλών και ημικατεργασμένων προϊόντων.5. Όλα τα Ανεξάρτητα Κράτη: ειδικοί όροι διαμετακόμισης.6. Όλα τα Ανεξάρτητα Κράτη: ειδικοί όροι για τις τελωνειακές διαδικασίες.ΠΑΡΑΡΤΗΜΑ II ΕΚΤΑΚΤΑ ΜΕΤΡΑ ΚΑΤΑ ΠΑΡΕΚΚΛΙΣΗ ΤΟΥ ΑΡΘΡΟΥ 14 1. Η Ουκρανία δύναται να λάβει έκτακτα μέτρα τα οποία παρεκκλίνουν του άρθρου 14, με τη μορφή ποσοτικών περιορισμών χωρίς να εισάγουν διακρίσεις.2.


text: Τα μέτρα αυτά αφορούν μόνο νεοσύστατες βιομηχανίες, ή ορισμένους τομείς υπό αναδιάρθρωση ή που αντιμετωπίζουν σημαντικές δυσχέρειες, ειδικότερα εφόσον οι δυσχέρειες αυτές προκαλούν σημαντικά κοινωνικά προβλήματα.3. Η συνολική αξία των εισαγομένων προϊόντων τα οποία αφορούν τα εν λόγω μέτρα δεν υπερβαίνει το 15 % του συνόλου των εισαγωγών από την Κοινότητα κατά το έτος που προηγείται της επιβολής ποσοτικών περιορισμών για το οποίο υπάρχουν διαθέσιμα στατιστικά στοιχεία.4. Τα μέτρα αυτά εφαρμόζονται μόνον για μια μεταβατική περίοδο, η οποία λήγει στις 31 Δεκεμβρίου 1998, εκτός εάν τα μέρη συμφωνήσουν διαφορετικά, ή όταν η Ουκρανία καταστεί συμβαλλόμενο μέρος της ΓΣΔΕ, ανάλογα με το ποια ημερομηνία είναι προγενέστερη.5. Η Ουκρανία ενημερώνει το συμβούλιο συνεργασίας σχετικά με τα μέτρα που προτίθεται να λάβει σύμφωνα με το παρόν παράρτημα και, εφόσον το ζητήσει η Κοινότητα, διεξάγονται διαβουλεύσεις στο συμβούλιο συνεργασίας σχετικά με τα μέτρα αυτά και τους τομείς στους οποίους θα εφαρμόζονται πριν τεθούν σε ισχύ.ΠΑΡΑΡΤΗΜΑ III ΣΥΜΒΑΣΕΙΣ ΠΕΡΙ ΠΝΕΥΜΑΤΙΚΗΣ, ΒΙΟΜΗΧΑΝΙΚΗΣ ΚΑΙ ΕΜΠΟΡΙΚΗΣ ΙΔΙΟΚΤΗΣΙΑΣ (ΑΡΘΡΟ 50 ΠΑΡΑΓΡΑΦΟΣ 2) 1. Η παράγραφος 2 του άρθρου 50 αφορά τις ακόλουθες πολυμερείς συμβάσεις:- σύμβαση της Βέρνης περί της προστασίας των λογοτεχνικών και καλλιτεχνικών έργων (πράξη του Παρισιού, 1971),- διεθνής σύμβαση για την προστασία των ερμηνευτών, των παραγωγών φωνογραφημάτων και των ραδιοτηλεοπτικών οργανισμών (Ρώμη, 1961),- πρωτόκολλο σχετικά με τη συμφωνία της Μαδρίτης όσον αφορά τη διεθνή καταχώρηση σημάτων (Μαδρίτη, 1989),- συμφωνία της Νίκαιας όσον αφορά τη διεθνή ταξινόμηση αγαθών και υπηρεσιών για την καταχώρηση των σημάτων (Γενεύη 1977, όπως τροποποιήθηκε το 1979),- συνθήκη της Βουδαπέστης όσον αφορά τη διεθνή αναγνώριση της κατάθεσης μικροοργανισμών για τις διαδικασίες των δικαιωμάτων ευρεσιτεχνίας (1977, όπως τροποποιήθηκε το 1980),- διεθνής σύμβαση για την προστασία των νέων ποικιλιών φυτών (UPOV) (πράξη Γενεύης, 1978).2. Η Ουκρανία καταβάλλει κάθε δυνατή προσπάθεια ώστε να προσχωρήσει χωρίς αδικαιολόγητη καθυστέρηση στην πράξη του 1991 για τη διενθή σύμβαση όσον αφορά την προστασία των νέων ποικιλιών φυτών (UPOV).3. Το συμβούλιο συνεργασίας μπορεί να συστήσει την εφαρμογή της παραγράφου 2 του άρθρου 50 σε άλλες πολυμερείς συμβάσεις. Στην περίπτωση που εμφανιστούν προβλήματα στον τομέα της πνευματικής, βιομηχανικής και εμπορικής ιδιοκτησίας που θίγουν τους όρους εμπορίου, αναλαμβάνονται επειγόντως διαβουλεύσεις, εφόσον το ζητήσει ένα μέρος, για την αναζήτηση αμοιβαία ικανοποιητικών λύσεων.4. Τα μέρη επιβεβαιώνουν τη σημασία που αποδίδουν στις υποχρεώσεις οι οποίες απορρέουν από τις εξής πολυμερείς συμβάσεις:- σύμβαση του Παρισιού για την προστασία της πνευματικής ιδιοκτησίας (πράξη Στοκχόλμης, 1967, και όπως τροποποιήθηκε το 1979),- συμφωνία της Μαδρίτης όσον αφορά τη διεθνή καταχώρηση σημάτων (πράξη Στοκχόλμης, 1967, και όπως τροποποιήθηκε το 1979),- συνθήκη συνεργασίας όσον αφορά τα διπλώματα ευρεσιτεχνίας (Ουάσιγκτον 1970, όπως τροποποιήθηκε το 1979 και 1984).5. Από τη θέση σε ισχύ της παρούσας συμφωνίας, η Ουκρανία παρέχει στις κοινοτικές εταιρείες και υπηκόους, όσον αφορά την αναγνώριση και προστασία της πνευματικής, βιομηχανικής και εμπορικής ιδιοκτησίας, μεταχείριση εξίσου ευνοϊκή με αυτήν που παρέχει σε τρίτη χώρα στο πλαίσιο διμερών συμφωνιών.6. Οι διατάξεις της παραγράφου 5 δεν εφαρμόζονται όσον αφορά τα πλεονεκτήματα που παραχωρεί η Ουκρανία σε τρίτη χώρα σε πραγματικά αμοιβαία βάση ή τα πλεονεκτήματα που παραχωρεί η Ουκρανία σε άλλη χώρα της πρώην ΕΣΣΔ.ΠΑΡΑΡΤΗΜΑ


text: IV ΕΠΙΦΥΛΑΞΕΙΣ ΤΗΣ ΚΟΙΝΟΤΗΤΑΣ ΣΥΜΦΩΝΑ ΜΕ ΤΟ ΑΡΘΡΟ 30 ΠΑΡΑΓΡΑΦΟΣ 1 ΣΤΟΙΧΕΙΟ β) Μεταλλευτικός τομέας Σε ορισμένα κράτη μέλη μπορεί να απαιτείται παραχώρηση όσον αφορά τα δικαιώματα μεταλλείων και ορυκτών για τις εταιρείες οι οποίες δεν ελέγχονται από την ΕΚ.Αλιεία Η πρόσβαση και η χρησιμοποίηση των βιολογικών πόρων και των πεδίων αλιείας σε θαλάσσια ύδατα υπό την κυριαρχία ή τη δικαιοδοσία των κρατών μελών, περιορίζονται στα αλιευτικά σκάφη που φέρουν σημαία κράτους μέλους και είναι νηολογημένα στο κοινοτικό έδαφος, εκτός αντιθέτων διατάξεων.Αγορά ακίνητης ιδιοκτησίας Σε ορισμένα κράτη μέλη, η αγορά ακίνητης ιδιοκτησίας από μη κοινοτικές εταιρείες υπόκειται σε περιορισμούς.Οπτικοακουστικές υπηρεσίες περιλαμβανομένης της ραδιοφωνίας Μπορεί να επιβάλλεται εθνική μεταχείριση όσον αφορά την παραγωγή και διανομή, περιλαμβανομένης της ραδιοτηλεοπτικής και άλλης μορφής μετάδοσης, στα οπτικοακουστικά έργα τα οποία πληρούν ορισμένα κριτήρια καταγωγής.Τηλεπικοινωνιακές υπηρεσίες περιλαμβανομένων των υπηρεσιών κινητής και δορυφορικής τηλεφωνίας Υπηρεσίες που αποτελούν αντικείμενο περιορισμών Σε ορισμένα κράτη μέλη η πρόσβαση στην αγορά όσον αφορά τις συμπληρωματικές υπηρεσίες και υποδομές υπόκειται σε περιορισμούς.Υπηρεσίες ελευθέρων επαγγελματιών Υπηρεσίες περιοριζόμενες στα φυσικά πρόσωπα που είναι υπήκοοι των κρατών μελών. Υπό ορισμένες προϋποθέσεις τα πρόσωπα αυτά μπορούν να ιδρύουν εταιρείες.Γεωργία Σε ορισμένα κράτη μέλη η εθνική μεταχείριση δεν εφαρμόζεται σε εταιρείες μη ελεγχόμενες από την ΕΚ, οι οποίες επιθυμούν να αναλάβουν γεωργική δραστηριότητα. Η αγορά αμπελώνων από εταιρείες μη ελεγχόμενες από την ΕΚ υπόκειται σε κοινοποίηση ή, εφόσον χρειάζεται, έγκριση.Υπηρεσίες ειδησεογραφικών πρακτορείων Σε ορισμένα κράτη μέλη περιορίζεται η συμμετοχή αλλοδαπών σε εταιρείες εκδόσεων και ραδιοτηλεοπτικής μετάδοσης.ΠΑΡΑΡΤΗΜΑ V ΕΠΙΦΥΛΑΞΕΙΣ ΤΗΣ ΟΥΚΡΑΝΙΑΣ ΣΥΜΦΩΝΑ ΜΕ ΤΟ ΑΡΘΡΟ 30 ΠΑΡΑΓΡΑΦΟΣ 2 ΣΤΟΙΧΕΙΟ α) Η εφαρμογή των επιφυλάξεων του παρόντος παραρτήματος σε καμία περίπτωση δεν οδηγεί σε μεταχείριση λιγότερο ευνοϊκή από αυτήν που παρέχεται σε εταιρείες τρίτης χώρας.1. Χρηματοπιστωτικές υπηρεσίες (όπως ορίζονται στο προσάρτημα) 1.1. Τραπεζικές και συναφείς χρηματοπιστωτικές υπηρεσίεςΣτο διάστημα μεταβατικής περιόδου, η οποία δεν υπερβαίνει την πενταετία από την ημερομηνία υπογραφής της παρούσας συμφωνίας, η Ουκρανία δύναται να συνεχίσει να εφαρμόζει, όσον αφορά την εγκατάσταση θυγατρικών και υποκαταστημάτων κοινοτικών εταιρειών στην Ουκρανία, τις διατάξεις της ουκρανικής νομοθεσίας:- «περί του συστήματος ρύθμισης και ελέγχου του συναλλάγματος»,- «περί τραπεζών και τραπεζικών δραστηριοτήτων»,- «περί επιβοηθητικών εγγυήσεων»,- «περί αξιών και χρηματιστηρίου»,- «περί εγγράφων ιδιωτικοποίησης» (σχετικά με τη διανομή και εμπορία τίτλων ιδιωτικοποίησης).Κατά τη μεταβατική περίοδο που αναφέρεται ανωτέρω, δεν θεσπίζονται νέες ρυθμίσεις ή μέτρα τα οποία εισάγουν εντονότερες διακρίσεις για τις θυγατρικές ή τα υποκαταστήματα κοινοτικών εταιρειών σε σχέση με τις εταιρείες της Ουκρανίας.1.2. Ασφαλιστικές υπηρεσίες (όπως ορίζονται στο προσάρτημα)Το αργότερο πέντε χρόνια μετά την ημερομηνία υπογραφής της παρούσας συμφωνίας, η Ουκρανία δημιουργεί τις αναγκαίες προϋποθέσεις για την εγκατάσταση των κοινοτικών ασφαλιστικών εταιρειών, καθώς και των κοινών ασφαλιστικών εταιρειών σύμφωνα με το άρθρο 30 παράγραφος 2 στοιχείο α).Κατά την προαναφερόμενη μεταβατική περίοδο, δεν θεσπίζονται νέες ρυθμίσεις ή μέτρα που εισάγουν εντονότερες διακρίσεις για τις θυγατρικές ή τα υποκαταστήματα κοινοτικών εταιρειών σε σύγκριση με τις εταιρείες της Ουκρανίας.Κατά τη μεταβατική περίοδο απαγορεύεται, περιορίζεται ή υπόκειται σε ειδικές απαιτήσεις η ανάληψη, από αλλοδαπούς, ασφαλιστικών δραστηριοτήτων σε ορισμένους τομείς.2. Λοιποί τομείς Μεσιτεία για ακίνητη ιδιοκτησία συμπεριλαμβανομένης της γηςΙδιοκτησία και χρήση φυσικών πόρωνΧρήση του υπεδάφους και των


text: φυσικών πόρων συμπεριλαμβανομένων των μεταλλείωνΑγορά και πώληση φυσικών πόρωνΑλιείαΗ πρόσβαση και η χρήση των βιολογικών πόρων και του πεδίου αλιείας στα χωρικά ύδατα και στην οικονομική αποκλειστική ζώνη της Ουκρανίας υπόκεινται σε περιορισμούς.ΚυνήγιΤο κυνήγι περιορίζεται σύμφωνα με τη νομοθεσία της Ουκρανίας.ΓεωργίαΗ αγορά και η πώληση γεωργικής γης και δασών.Μίσθωση κρατικής ιδιοκτησίαςΕίναι δυνατόν να ζητείται η πληρωμή της μίσθωσης κρατικής ιδιοκτησίας σε ελεύθερα μετατρέψιμο νόμισμα.ΤηλεπικοινωνίεςΕίναι δυνατόν να ζητείται άδεια για τις εταιρείες οι οποίες ελέγχονται από αλλοδαπούς, όσον αφορά την εγκατάστασή τους.Εταιρείες μέσων μαζικής ενημέρωσηςΕπιβάλλονται ορισμένοι περιορισμοί για τη συμμετοχή αλλοδαπών σε δραστηριότητες που αφορούν τα μέσα μαζικής ενημέρωσης.Ορισμένες επαγγελματικές δραστηριότητεςΟι επαγγελματικές δραστηριότητες σε ορισμένους τομείς περιορίζονται μόνο στους υπηκόους της Ουκρανίας ή υπόκεινται σε ειδικές προϋποθέσεις (ιατρική, εκπαίδευση, νομικές υπηρεσίες, νομικές υπηρεσίες μη συμπεριλαμβανομένης της παροχής συμβουλών στον επιχειρηματικό τομέα όσον αφορά συναφή νομικά θέματα).Ιστορικά κτίρια και μνημείαΠροσάρτημα του παραρτήματος V Χρηματοπιστωτικές υπηρεσίες - Ορισμοί Ως χρηματοπιστωτική υπηρεσία νοείται κάθε υπηρεσία χρηματοπιστωτικής φύσεως που προσφέρεται από φορέα παροχής χρηματοπιστωτικών υπηρεσιών ενός μέρους. Στις χρηματοπιστωτικές υπηρεσίες περιλαμβάνονται οι ακόλουθες δραστηριότητες:Α. Όλες οι ασφαλιστικές υπηρεσίες και οι υπηρεσίες οι σχετικές με ασφάλειες 1. Πρωτασφάλιση (συμπεριλαμβανομένης της συνασφάλισης):i) ζωής,ii) ζημιών.2. Αντασφάλιση και επανεκχώρηση.3. Διαμεσολάβηση στον ασφαλιστικό τομέα, όπως μεσιτεία και πρακτορεία.4. Επικουρικές ασφαλιστικές υπηρεσίες, όπως παροχή συμβουλευτικών υπηρεσιών, αναλογιστικές μελέτες, εκτίμηση του κινδύνου και υπηρεσίες διακανονισμού αποζημιώσεων.Β. Τραπεζικές και λοιπές χρηματοπιστωτικές υπηρεσίες (εκτός των ασφαλιστικών) 1. Αποδοχή καταθέσεων και άλλων επιστρεπτέων κεφαλαίων από το κοινό.2. Κάθε μορφής δανειοδότηση, συμπεριλαμβανομένης της καταναλωτικής πίστης, των ενυπόθηκων πιστώσεων, της διαχείρισης επιχειρηματικών απαιτήσεων και της χρηματοδότησης εμπορικών συναλλαγών.3. Χρηματοδοτική μίσθωση.4. Όλες οι υπηρεσίες πληρωμής και μεταφοράς χρηματικών ποσών, συμπεριλαμβανομένων των πιστωτικών και χρεωστικών καρτών, των ταξιδιωτικών επιταγών και των τραπεζικών επιταγών.5. Εγγυήσεις και αναλήψεις υποχρεώσεων.6. Συναλλαγές για ίδιο λογαριασμό ή για λογαριασμό πελατών, είτε στο χρηματιστήριο είτε σε εξωχρηματιστηριακές αγορές είτε με άλλο τρόπο, επί:α) μέσων χρηματαγοράς (συμπεριλαμβανομένων επιταγών, συναλλαγματικών, πιστοποιητικών καταθέσεων, κ.λπ.) 7β) συναλλάγματος 7γ) παράγωγων προϊόντων συμπεριλαμβανομένων, αλλά όχι αποκλειστικά, προθεσμιακών συμβολαίων και συμβολαίων με δικαίωμα προαίρεσης 7δ) μέσων συναλλαγματικών ισοτιμιών και επιτοκίου, συμπεριλαμβανομένων προϊόντων όπως οι συμφωνίες ανταλλαγής και οι προθεσμιακές συμφωνίες επιτοκίου, κ.λπ. 7ε) μεταβιβάσιμων κινητών αξιών 7στ) άλλων διαπραγματεύσιμων μέσων και χρηματοπιστωτικών περιουσιακών στοιχείων, συμπεριλαμβανομένων των ράβδων χρυσού ή αργύρου.7. Συμμετοχή σε εκδόσεις κάθε μορφής χρεωγράφων, συμπεριλαμβανομένης της αναδοχής και της διάθεσης (στο κοινό ή σε ιδιώτες) και παροχή υπηρεσιών που συνδέονται με τις σχετικές εκδόσεις.8. Υπηρεσίες χρηματιστού.9. Διαχείριση περιουσιακών στοιχείων, όπως διαχείριση ρευστών διαθεσίμων ή χαρτοφυλακίου, κάθε μορφής διαχείριση συλλογικών επενδύσεων, διαχείριση κεφαλαίων συνταξιοδοτικών ταμείων, υπηρεσίες φύλαξης, θεματοφύλακα και καταπιστευματοδόχου.10. Υπηρεσίες εκκαθάρισης και συμψηφισμού για χρηματοπιστωτικά περιουσιακά στοιχεία, συμπεριλαμβανομένων των κινητών αξιών, των παράγωγων προϊόντων και άλλων διαπραγματεύσιμων μέσων.11. Παροχή και μεταβίβαση πληροφοριών χρηματοπιστωτικού χαρακτήρα, και επεξεργασία χρηματοπιστωτικών δεδομένων και σχετικού λογισμικού από παρέχοντες άλλες χρηματοπιστωτικές υπηρεσίες.12. Υπηρεσίες παροχής συμβουλών διαμεσολάβησης και άλλες επικουρικές χρηματοπιστωτικές υπηρεσίες σχετικές με το σύνολο των δραστηριοτήτων που απαριθμούνται ανωτέρω στα σημεία 1 έως 11, συμπεριλαμβανομένων της αξιολόγησης και ανάλυσης της πιστοληπτικής ικανότητας, έρευνας και συμβουλών για επενδύσεις και συγκρότηση χαρτοφυλακίων, παροχής συμβουλών για εξαγορές καθώς και για αναδιάρθρωση και στρατηγική επιχειρήσεων.Εξαιρούνται από τον ορισμό των


text: χρηματοπιστωτικών υπηρεσιών οι ακόλουθες δραστηριότητες:α) δραστηριότητες που ασκούνται από κεντρικές τράπεζες ή οποιοδήποτε άλλο δημόσιο οργανισμό με σκοπό την άσκηση νομισματικής και συναλλαγματικής πολιτικής 7β) δραστηριότητες που ασκούνται από κεντρικές τράπεζες, κρατικούς φορείς ή υπηρεσίες, ή δημόσιους οργανισμούς, για λογαριασμό ή με την εγγύηση του δημοσίου, εκτός εάν οι δραστηριότητες αυτές μπορούν να αναληφθούν από φορείς παροχής χρηματοπιστωτικών υπηρεσιών σε ανταγωνισμό με τους δημόσιους φορείς 7γ) δραστηριότητες οι οποίες αποτελούν μέρος θεσμικού συστήματος κοινωνικής ασφάλισης ή προγραμμάτων συνταξιοδότησης του δημοσίου, εκτός εάν οι δραστηριότητες αυτές μπορούν να αναληφθούν από φορείς παροχής χρηματοπιστωτικών υπηρεσιών σε ανταγωνισμό με δημόσιους φορείς ή ιδιωτικούς οργανισμούς.ΠΡΩΤΟΚΟΛΛΟ για την αμοιβαία συνδρομή μεταξύ διοικητικών αρχών σε τελωνειακά θέματα Άρθρο 1 ΟρισμοίΓια τους σκοπούς του παρόντος πρωτοκόλλου:α) ως «τελωνειακή νομοθεσία» νοούνται οι διατάξεις που εφαρμόζονται στα εδάφη των συμβαλλόμενων μερών, οι οποίες διέπουν την εισαγωγή, την εξαγωγή, τη διαμετακόμιση εμπορευμάτων και την υπαγωγή αυτών σε οποιοδήποτε τελωνειακό καθεστώς, συμπεριλαμβανομένων των μέτρων απαγόρευσης, περιορισμού και ελέγχου, που θεσπίζουν τα εν λόγω μέρη 7β) ως «δασμοί» νοούνται όλοι οι δασμοί, φόροι, τέλη ή άλλες επιβαρύνσεις που επιβάλλονται και εισπράττονται στα εδάφη των μερών, κατ' εφαρμογή τελωνειακής νομοθεσίας, στους οποίους δεν συμπεριλαμβάνονται, όμως, τέλη και επιβαρύνσεις που περιορίζονται σε ποσό το οποίο προσεγγίζει τα έξοδα των προσφερθεισών υπηρεσιών 7γ) ως «αιτούσα αρχή» νοείται η αρμόδια διοικητική αρχή, η οποία ορίζεται από ένα μέρος για τον συγκεκριμένο σκοπό και η οποία υποβάλλει αίτηση συνδρομής σε τελωνειακά θέματα 7δ) ως «αρχή στην οποία υποβάλλεται η αίτηση» νοείται η αρμόδια διοικητική αρχή, η οποία ορίζεται από ένα μέρος για το συγκεκριμένο σκοπό και στην οποία υποβάλλεται η αίτηση συνδρομής σε τελωνειακά θέματα 7ε) ως «παράβαση» νοείται οποιαδήποτε καταπάτηση της τελωνειακής νομοθεσίας, καθώς και κάθε προσπάθεια καταπάτησης αυτής της νομοθεσίας.Άρθρο 2 Πεδίο εφαρμογής1. Στα πλαίσια των αρμοδιοτήτων τους, τα μέρη οφείλουν να παρέχουν αμοιβαία συνδρομή κατά τον τρόπο και υπό τις προϋποθέσεις που θεσπίζει το παρόν πρωτόκολλο, ώστε να εξασφαλίζεται η ορθή εφαρμογή της τελωνειακής νομοθεσίας, ιδίως μέσω της πρόληψης, της ανίχνευσης και της διερεύνησης των παραβάσεων της εν λόγω νομοθεσίας.2. Η συνδρομή σε τελωνειακά θέματα, όπως ορίζεται στο παρόν πρωτόκολλο, αφορά οποιαδήποτε διοικητική αρχή των μερών, που είναι αρμόδια για την εφαρμογή του παρόντος πρωτοκόλλου. Παρέχεται με την επιφύλαξη των κανόνων που διέπουν την αμοιβαία συνδρομή σε θέματα ποινικού δικαίου. Δεν καλύπτει πληροφορίες οι οποίες λαμβάνονται στο πλαίσιο εξουσίας που ασκείται κατόπιν αιτήσεως των δικαστικών αρχών, εκτός αν οι αρχές αυτές παρέχουν τη συγκατάθεσή τους.Άρθρο 3 Συνδρομή κατόπιν αιτήσεως1. Κατόπιν αιτήσεως της αιτούσας αρχής, ή αρχή στην οποία υποβάλλεται η αίτηση οφείλει να παράσχει κάθε σχετική πληροφορία, ώστε να καταστήσει την πρώτη ικανή να εξασφαλίσει την ορθή εφαρμογή της τελωνειακής νομοθεσίας, συμπεριλαμβανομένων πληροφοριών σχετικά με πράξεις που σημειώθηκαν ή που σχεδιάζονται και οι οποίες παραβαίνουν ή είναι δυνατόν να αποτελέσουν παράβαση αυτής της νομοθεσίας.2. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να την ενημερώσει σχετικά με το εάν εμπορεύματα που εξήχθησαν από το έδαφος ενός από τα μέρη, εισήχθησαν στο έδαφος του άλλου μέρους κατά τον δέοντα τρόπο,


text: προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα.3. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να λάβει τα αναγκαία μέτρα ώστε να εξασφαλίσει την επιτήρηση:α) των φυσικών ή νομικών προσώπων για τα οποία υπάρχουν βάσιμοι λόγοι, ώστε να πιστεύεται ότι παραβαίνουν ή παρέβησαν την τελωνειακή νομοθεσία 7β) των διακινήσεων εμπορευμάτων για τα οποία πιστεύεται ότι είναι πιθανόν να προκαλέσουν σημαντικές παραβάσεις της τελωνειακής νομοθεσίας 7γ) των μέσων μεταφοράς για τα οποία υπάρχουν βάσιμοι λόγοι, ώστε να πιστεύεται ότι χρησιμοποιήθηκαν, χρησιμοποιούνται ή πρόκειται να χρησιμοποιηθούν για παράβαση της τελωνειακής νομοθεσίας.Άρθρο 4 Αυθόρμητη συνδρομήΤα μέρη θα παρέχουν, σύμφωνα με τους νόμους, τους κανόνες και κάθε νομικό μέσο, αμοιβαία συνδρομή, εφόσον θεωρούν ότι αυτή είναι αναγκαία για την ορθή εφαρμογή της τελωνειακής νομοθεσίας, ιδίως, όταν λαμβάνουν πληροφορίες που αφορούν:- πράξεις με τις οποίες σημειώθηκε, σημειώνεται ή πρόκειται να σημειωθεί παράβαση τέτοιας νομοθεσίας και οι οποίες δυνατόν να ενδιαφέρουν άλλα μέρη,- νέα μέσα ή μεθόδους που χρησιμοποιούνται κατά την πραγματοποίηση τέτοιων πράξεων,- εμπορεύματα, που είναι γνωστό ότι αποτελούν αντικείμενο σημαντικής παράβασης της τελωνειακής νομοθεσίας.Άρθρο 5 Παράδοση/γνωστοποίησηΚατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει, σύμφωνα με τη δική της νομοθεσία, να λάβει όλα τα αναγκαία μέτρα ούτως ώστε:- να παραδίδονται όλα τα έγγραφα και- να γνωστοποιούνται όλες οι αποφάσειςπου εμπίπτουν στο πεδίο εφαρμογής του παρόντος πρωτοκόλλου σε παραλήπτη που έχει τη μόνιμη κατοικία του ή είναι εγκατεστημένος στο έδαφός της. Στην περίπτωση αυτή εφαρμόζεται το άρθρο 6 παράγραφος 3.Άρθρο 6 Μορφή και ουσία των αιτήσεων συνδρομής1. Οι αιτήσεις που υποβάλλονται βάσει του παρόντος πρωτοκόλλου πρέπει να υποβάλλονται γραπτώς. Τα έγγραφα που είναι αναγκαία για την εκτέλεση παρόμοιων αιτήσεων πρέπει να συνοδεύουν την αίτηση. Προφορικές αιτήσεις είναι δυνατόν να γίνουν αποδεκτές, εφόσον απαιτείται λόγω του επείγοντος χαρακτήρα της κατάστασης, αλλά πρέπει αμέσως να επιβεβαιώνονται γραπτώς.2. Οι αιτήσεις για τις οποίες γίνεται λόγος στην παράγραφο 1 πρέπει να περιλαμβάνουν τα ακόλουθα στοιχεία:α) την αιτούσα αρχή που υποβάλλει την αίτηση 7β) το αιτούμενο μέτρο 7γ) το θέμα και τον λόγο της αίτησης 7δ) νόμους, κανόνες και άλλα σχετικά νομικά μέσα 7ε) ενδείξεις όσο το δυνατόν ακριβείς και κατανοητές, σχετικά με τα φυσικά ή νομικά πρόσωπα που αποτελούν τον στόχο των ερευνών 7στ) περίληψη των σχετικών πραγματικών γεγονότων και των ερευνών που έχουν πραγματοποιηθεί, εκτός από τις περιπτώσεις που αναφέρει το άρθρο 5.3. Οι αιτήσεις πρέπει να υποβάλλονται σε μία από τις επίσημες γλώσσες της αρχής στην οποία υποβάλλονται ή σε γλώσσα αποδεκτή από αυτή την αρχή.4. Εάν κάποια αίτηση δεν πληροί τις τυπικές απαιτήσεις, δυνατόν να ζητηθεί η διόρθωση ή η συμπλήρωσή της 7 ενδεχομένως, επίσης, να διαταχθεί η λήψη προληπτικών μέτρων.Άρθρο 7 Εκτέλεση αιτήσεων1. Για να ικανοποιήσει αίτηση συνδρομής, η αρχή στην οποία υποβάλλεται η αίτηση ή, σε περίπτωση που η τελευταία αδυνατεί να ενεργήσει αφ' εαυτής, το διοικητικό τμήμα στο οποίο διαβιβάσθηκε η αίτηση από την εν λόγω αρχή, οφείλει να ενεργήσει, στο πλαίσιο των αρμοδιοτήτων της και των διαθέσιμων πόρων, ως εάν ενεργούσε για ίδιο λογαριασμό ή, κατόπιν αιτήσεως


text: άλλων αρχών του ιδίου μέρους, με τη διοχέτευση των στοιχείων που ήδη διαθέτει, με τη διεξαγωγή κατάλληλων ερευνών ή με την ρύθμιση της διεξαγωγής τους.2. Οι αιτήσεις συνδρομής θα ικανοποιούνται σύμφωνα με τους νόμους, τους κανόνες και τα άλλα νομικά μέσα του μέρους στο οποίο υποβάλλεται η αίτηση.3. Κατάλληλα εξουσιοδοτημένοι υπάλληλοι ενός μέρους είναι δυνατόν, με τη σύμφωνη γνώμη του άλλου ενδιαφερόμενου μέρους και υπό τις προϋποθέσεις που καθορίζει το τελευταίο, να λάβουν, από τα γραφεία της αρχής στην οποία υποβάλλεται η αίτηση ή από άλλη αρχή, την ευθύνη της οποίας έχει η αρχή στην οποία υποβάλλεται η αίτηση, στοιχεία σχετικά με την παράβαση της τελωνειακής νομοθεσίας, τα οποία η αιτούσα αρχή χρειάζεται για τους σκοπούς του παρόντος πρωτοκόλλου.4. Υπάλληλοι ενός μέρους είναι δυνατόν, με τη σύμφωνη γνώμη του άλλου μέρους, να παρίστανται κατά τις έρευνες που διεξάγονται στο έδαφος του τελευταίου.Άρθρο 8 Μορφή υπό την οποία πρέπει να ανακοινώνονται τα στοιχεία1. Η αρχή στην οποία υποβάλλεται η αίτηση οφείλει να ανακοινώνει τα αποτελέσματα των ερευνών στην αιτούσα αρχή, υπό τη μορφή εγγράφων, κυρωμένων αντιγράφων των εγγράφων, εκθέσεων και τα παρόμοια.2. Τα έγγραφα που προβλέπει η παράγραφος 1 δυνατόν να αντικατασταθούν από μηχανογραφημένα στοιχεία, που παράγονται υπό οποιαδήποτε μορφή για τον ίδιο σκοπό.Άρθρο 9 Εξαιρέσεις από την υποχρέωση παροχής συνδρομής1. Τα συμβαλλόμενα μέρη έχουν τη δυνατότητα να αρνηθούν την παροχή συνδρομής, όπως αυτή προβλέπεται στο παρόν πρωτόκολλο, στις περιπτώσεις κατά τις οποίες κάτι τέτοιο:α) θα ήταν ενδεχόμενο να παραβλάψει την κυριαρχία, τη δημοσία τάξη, την ασφάλεια ή άλλα σημαντικά συμφέροντα,ήβ) θα αφορούσε συναλλαγματικές ή φορολογικές ρυθμίσεις άλλες από εκείνες που σχετίζονται με τους δασμούς,ήγ) θα παραβίαζε βιομηχανικό, εμπορικό ή επαγγελματικό απόρρητο.2. Στις περιπτώσεις κατά τις οποίες η αιτούσα αρχή ζητεί συνδρομή, την οποία η ίδια δεν θα ήταν σε θέση να παράσχει, εάν της ζητείτο κάτι τέτοιο, οφείλει στην αίτησή της να επιστήσει την προσοχή επί του γεγονότος αυτού. Σε αυτή την περίπτωση εναπόκειται στην αρχή στην οποία υποβάλλεται η αίτηση να αποφασίσει για τον τρόπο με τον οποίο θα ανταποκριθεί στη συγκεκριμένη αίτηση.3. Εάν υπάρχει άρνηση παροχής συνδρομής, η σχετική απόφαση και τα αίτια αυτής πρέπει να γνωστοποιούνται χωρίς καθυστέρηση στην αιτούσα αρχή.Άρθρο 10 Υποχρέωση τήρησης του απορρήτου1. Κάθε πληροφορία που ανακοινώνεται υπό οποιαδήποτε μορφή, σύμφωνα με το παρόν πρωτόκολλο, είναι εμπιστευτική. Καλύπτεται από την υποχρεώση τήρησης του υπηρεσιακού απορρήτου και χαίρει της πρόσθετης προστασίας που προσφέρουν οι σχετικοί νόμοι που εφαρμόζονται στο μέρος που την έλαβε και οι αντίστοιχες διατάξεις που εφαρμόζονται από τις κοινοτικές αρχές.2. Δεν διαβιβάζονται τα ονομαστικά στοιχεία εφόσον υπάρχουν βάσιμοι λόγοι ώστε να πιστεύεται ότι η μεταβίβαση ή χρήση των μεταβιβαζόμενων στοιχείων αντίκειται στις βασικές νομικές αρχές ενός από τα μέρη και ιδίως, αν το ενδιαφερόμενο πρόσωπο ενδέχεται να υποστεί αδίκως τις σχετικές συνέπειες. Μετά από σχετική αίτηση, το μέρος που λαμβάνει την πληροφορία ενημερώνει το μέρος που την παρέχει για τον τρόπο που χρησιμοποιείται η παρεχόμενη πληροφορία και για τα αποτελέσματα που επιτυγχάνονται.3. Ονομαστικά στοιχεία παρέχονται μόνο στις τελωνειακές αρχές και, στην περίπτωση που απαιτείται η άσκηση δίωξης, στις αρχές δίωξης και στις


text: δικαστικές αρχές. Τις πληροφορίες αυτές δύνανται να λάβουν άλλα πρόσωπα ή αρχές μόνο μετά από προηγούμενη συγκατάθεση της αρχής που της παρέχει τα στοιχεία.4. Το μέρος που παρέχει την πληροφορία υποχρεούται να ελέγχει την ακρίβεια αυτής. Όταν αποκαλύπτεται ότι η παρασχεθείσα πληροφορία ήταν ανακριβής ή ότι πρέπει να αγνοηθεί, το μέρος που την λαμβάνει πρέπει να ενημερώνεται το ταχύτερο δυνατόν. Το μέρος αυτό υποχρεούται να προβεί στη σχετική διόρθωση ή διαγραφή.5. Με την επιφύλαξη των περιπτώσεων προστασίας του δημόσιου συμφέροντος, το ενδιαφερόμενο πρόσωπο μπορεί να λαμβάνει, κατόπιν σχετικής αιτήσεως, πληροφορίες για τη συγκέντρωση στοιχείων και για τον σκοπό της εν λόγω συγκέντρωσης.Άρθρο 11 Χρήση των στοιχείων1. Τα στοιχεία που λαμβάνονται πρέπει να χρησιμοποιούνται αποκλειστικά για τους σκοπούς του παρόντος πρωτοκόλλου 7 είναι δυνατόν να χρησιμοποιηθούν σε κάθε μέρος για άλλους σκοπούς, μόνον εφόσον ληφθεί προηγουμένως η γραπτή συγκατάθεση της διοικητικής αρχής, η οποία τα παρέσχε, και αποτελούν αντικείμενο όλων των περιορισμών που θέτει η εν λόγω αρχή.2. Η παράγραφος 1 δεν παρακωλύει τη χρησιμοποίηση στοιχείων σε οποιαδήποτε δικαστική ή διοικητική διαδικασία που κινείται επακολούθως, λόγω παράβασης της τελωνειακής νομοθεσίας.3. Τα μέρη έχουν την ευχέρεια, στα αρχεία αποδεικτικών στοιχείων που τηρούν, στις εκθέσεις και τις μαρτυρίες και σε διαδικασίες και καταγγελίες ενώπιον των δικαστηρίων, να χρησιμοποιούν ως αποδεικτικά στοιχεία πληροφορίες που έχουν λάβει και έγγραφα που συμβουλεύθηκαν, σύμφωνα με τις διατάξεις του παρόντος πρωτοκόλλου.Άρθρο 12 Εμπειρογνώμονες και μάρτυρεςΥπάλληλος της αρχής στην οποία υποβάλλεται η αίτηση είναι δυνατόν να εξουσιοδοτηθεί να παραστεί, εντός των ορίων της παραχωρηθείσας άδειας, υπό την ιδιότητα του εμπειρογνώμονα ή του μάρτυρα, σε δικαστικές ή διοικητικές διαδικασίες που αφορούν ζητήματα που καλύπτει το παρόν πρωτόκολλο υπό τη δικαιοδοσία άλλου μέρους, και να προσκομίσει αντικείμενα, έγγραφα ή κυρωμένα αντίγραφα αυτών τα οποία, ενδεχομένως, είναι αναγκαία για τις διαδικασίες. Η αίτηση παραστάσεως πρέπει να αναφέρει επακριβώς για ποιο ζήτημα και υπό ποίαν ιδιότητα ή αρμοδιότητα θα εξετασθεί ο υπάλληλος.Άρθρο 13 Δαπάνες της συνδρομήςΤα μέρη παραιτούνται αμοιβαία από κάθε διεκδίκηση επιστροφής δαπανών, τις οποίες επισύρει η εφαρμογή του παρόντος πρωτοκόλλου, εκτός, όπου κρίνεται σκόπιμο, από δαπάνες για εμπειρογνώμονες και μάρτυρες καθώς και για διερμηνείς και μεταφραστές, οι οποίοι δεν εξαρτώνται από δημόσιες υπηρεσίες.Άρθρο 14 Εφαρμογή1. Η διαχείριση του παρόντος πρωτοκόλλου ανατίθεται στις κεντρικές τελωνειακές αρχές της Ουκρανίας, αφενός, και τις αρμόδιες υπηρεσίες της Επιτροπής των Ευρωπαϊκών Κοινοτήτων και, εφόσον χρειάζεται, των τελωνειακών αρχών των κρατών μελών της Ευρωπαϊκής Ένωσης, αφετέρου. Οι προαναφερθείσες αρχές αποφασίζουν σχετικά με όλα τα πρακτικά μέτρα και τις ρυθμίσεις που είναι αναγκαίες για την εφαρμογή του, λαμβάνοντας υπόψη τους κανόνες περί προστασίας των δεδομένων. Έχουν τη δυνατότητα να προβαίνουν σε συστάσεις προς τα αρμόδια σώματα σχετικά με τροποποιήσεις, που θεωρούν ότι πρέπει να επέλθουν στο παρόν πρωτόκολλο.2. Τα μέρη έρχονται σε αμοιβαίες διαβουλεύσεις και, ακολούθως, τηρούνται ενήμερα σχετικά με τους λεπτομερείς κανόνες εφαρμογής που υιοθετούν, σύμφωνα με τις διατάξεις του παρόντος πρωτοκόλλου.Άρθρο 15 Συμπληρωματικότητα1. Το παρόν πρωτόκολλο οφείλει να συμπληρώνει και όχι να παρακωλύει την εφαρμογή κάθε συμφωνίας αμοιβαίας συνδρομής που έχει συναφθεί ή δυνατόν να συναφθεί μεταξύ ενός ή περισσοτέρων κρατών μελών της Ευρωπαϊκής Ένωσης και


text: της Ουκρανίας. Δεν πρέπει, επίσης, να αποκλείει περισσότερο εκτεταμένη αμοιβαία συνδρομή παρεχόμενη με βάση αυτές τις συμφωνίες.2. Με την επιφύλαξη του άρθρου 11, οι συμφωνίες αυτές δεν θίγουν κοινοτικές διατάξεις που διέπουν τη γνωστοποίηση μεταξύ των αρμοδίων υπηρεσιών της Επιτροπής και των τελωνειακών αρχών των κρατών μελών οποιουδήποτε στοιχείου σχετικά με τελωνειακά θέματα που θα μπορούσαν να έχουν κοινοτικό ενδιαφέρον.ΤΕΛΙΚΗ ΠΡΑΞΗ Οι πληρεξούσιοι:του ΒΑΣΙΛΕΙΟΥ ΤΟΥ ΒΕΛΓΙΟΥ,του ΒΑΣΙΛΕΙΟΥ ΤΗΣ ΔΑΝΙΑΣ,της ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ,της ΕΛΛΗΝΙΚΗΣ ΔΗΜΟΚΡΑΤΙΑΣ,του ΒΑΣΙΛΕΙΟΥ ΤΗΣ ΙΣΠΑΝΙΑΣ,της ΓΑΛΛΙΚΗΣ ΔΗΜΟΚΡΑΤΙΑΣ,της ΙΡΛΑΝΔΙΑΣ,της ΙΤΑΛΙΚΗΣ ΔΗΜΟΚΡΑΤΙΑΣ,του ΜΕΓΑΛΟΥ ΔΟΥΚΑΤΟΥ ΤΟΥ ΛΟΥΞΕΜΒΟΥΡΓΟΥ,του ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ,της ΠΟΡΤΟΓΑΛΙΚΗΣ ΔΗΜΟΚΡΑΤΙΑΣ,του ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,συμβαλλόμενα μέρη της συνθήκης για την ίδρυση της ΕΥΡΩΠΑΪΚΗΣ ΚΟΙΝΟΤΗΤΑΣ, της συνθήκης για την ίδρυση της ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ και της συνθήκης για την ίδρυση της ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ,εφεξής καλούμενα «κράτη μέλη», καιτης ΕΥΡΩΠΑΪΚΗΣ ΚΟΙΝΟΤΗΤΑΣ, της ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ και της ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ,εφεξής καλούμενες «η Κοινότητα», αφενός,και οι πληρεξούσιοι της ΟΥΚΡΑΝΙΑΣ,αφετέρου,συνελθόντες στο Λουξεμβούργο στις 14 Ιουνίου 1994 για την υπογραφή της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου, εφεξής καλούμενη «συμφωνία εταιρικής σχέσης και συνεργασίας»,ΥΙΟΘΕΤΗΣΑΝ ΤΟ ΑΚΟΛΟΥΘΟ ΚΕΙΜΕΝΟ:τη συμφωνία εταιρικής σχέσης και συνεργασίας, και το πρωτόκολλο για την αμοιβαία συνδρομή μεταξύ διοικητικών αρχών σε τελωνειακά θέματα.Οι πληρεξούσιοι των κρατών μελών και της Κοινότητας και οι πληρεξούσιοι της Ουκρανίας, υιοθέτησαν τις ακόλουθες κοινές δηλώσεις που επισυνάπτονται στην παρούσα τελική πράξη:Κοινή δήλωση σχετικά με το άρθρο 18 της συμφωνίαςΚοινή δήλωση σχετικά με το άρθρο 19 της συμφωνίαςΚοινή δήλωση σχετικά με το άρθρο 30 της συμφωνίαςΚοινή δήλωση σχετικά με το άρθρο 31 της συμφωνίαςΚοινή δήλωση σχετικά με την έννοια του «ελέγχου», στο άρθρο 32 στοιχείο β) και στο άρθρο 43Κοινή δήλωση σχετικά με το άρθρο 50 της συμφωνίαςΚοινή δήλωση σχετικά με το άρθρο 102 της συμφωνίαςΟι πληρεξούσιοι των κρατών μελών και της Κοινότητας σημείωσαν την ακόλουθη μονομερή δήλωση που επισυνάπτεται στην παρούσα τελική πράξη:Δήλωση της γαλλικής κυβέρνησης για την εφαρμογή της συμφωνίας στις υπερπόντιες χώρες και εδάφη που έχουν συνδεθεί με την Ευρωπαϊκή Κοινότητα.Οι πληρεξούσιοι των κρατών μελών και της Κοινότητας και οι πληρεξούσιοι της Ουκρανίας σημείωσαν επίσης την ακόλουθη ανταλλαγή επιστολών που επισυνάπτεται στην παρούσα τελική πράξη:Ανταλλαγή επιστολών μεταξύ της Κοινότητας και της Ουκρανίας για την εγκατάσταση των εταιρειών.Κοινή δήλωση για το άρθρο 18 Η Κοινότητα και η Ουκρανία δηλώνουν ότι το κείμενο της ρήτρας διασφάλισης δεν παραχωρεί μεταχείριση διασφάλισης της ΓΣΔΕ.Κοινή δήλωση για το άρθρο 19 Νοείται ότι οι διατάξεις του άρθρου 19 δεν έχουν ως στόχο ούτε ως αποτέλεσμα να επιβραδύνουν, δυσχεραίνουν ή παρακωλύουν τις διαδικασίες που προβλέπονται στις σχετικές νομοθεσίες των μερών όσον αφορά τις έρευνες κατά του ντάμπινγκ και των επιδοτήσεων.Κοινή δήλωση σχετικά με το άρθρο 30 Χωρίς να θίγονται οι επιφυλάξεις που απαριθμούνται στα παραρτήματα IV και V και οι διατάξεις των άρθρων 44 και 47, τα μέρη συμφωνούν ότι οι λέξεις «σύμφωνα με τις κατ' ιδίαν νομοθεσίες και τους κανονισμούς τους» που αναφέρονται στις παραγράφους 1 και 2 του άρθρου 30 σημαίνουν ότι κάθε συμβαλλόμενο μέρος μπορεί


text: να ρυθμίζει την εγκατάσταση και λειτουργία εταιρειών στο έδαφός του, με την προϋπόθεση ότι οι ρυθμίσεις αυτές δεν συνεπάγονται, όσον αφορά την εγκατάσταση και λειτουργία των εταιρειών του άλλου μέρους, νέες επιφυλάξεις που καταλήγουν σε μεταχείριση όχι λιγότερο ευνοϊκή από αυτή που παραχωρεί στις δικές του εταιρείες ή σε εταιρείες ή υποκαταστήματα ή θυγατρικές εταιρειών τρίτης χώρας.Κοινή δήλωση σχετικά με το άρθρο 31 Η εμπορική παρουσία των εταιρειών εσωτερικών πλωτών μεταφορών ενός συμβαλλόμενου μέρους στο έδαφος του άλλου μέρους ρυθμίζεται σύμφωνα με τη νομοθεσία που εφαρμόζεται στα κράτη μέλη ή στην Ουκρανία, εκτός εάν είναι δυνατόν να συμφωνηθούν ειδικές ευνοϊκότερες διατάξεις που διέπουν την εμπορική παρουσία, και εφόσον η παρουσία αυτή δεν διέπεται από άλλα νομοθετικά μέσα δεσμευτικά για τα μέρη.Νοείται ότι η εμπορική παρουσία έχει τη μορφή θυγατρικών ή υποκαταστημάτων όπως ορίζονται στο άρθρο 32.Ο όρος «νομοθεσία που εφαρμόζεται» μεταφράζεται στην ουκρανική γλώσσα με τη φράση «>ΑΝΑΦΟΡΑ ΣΕ ΓΡΑΦΗΚΟ>».Κοινή δήλωση σχετικά με την έννοια του «ελέγχου», στο άρθρο 32 στοιχείο β) και στο άρθρο 43 1. Τα συμβαλλόμενα μέρη επιβεβαιώνουν ότι κατανοούν αμοιβαία ότι το θέμα του ελέγχου εξαρτάται από τα πραγματικά γεγονότα της συγκεκριμένης περίπτωσης.2. Για παράδειγμα, μια επιχείρηση θεωρείται ότι «ελέγχεται» από άλλη επιχείρηση και συνεπώς είναι θυγατρική αυτής εφόσον:- η άλλη επιχείρηση κατέχει άμεσα ή έμμεσα την πλειοψηφία των δικαιωμάτων ψήφου ή- η άλλη επιχείρηση έχει το δικαίωμα να διορίσει ή να παύσει την πλειοψηφία του διοικητικού οργάνου, του οργάνου διαχείρισης ή του εποπτικού οργάνου και είναι συγχρόνως μέτοχος ή μέλος της θυγατρικής.3. Αμφότερα τα συμβαλλόμενα μέρη θεωρούν ότι η απαρίθμηση των κριτηρίων της παραγράφου 2 δεν είναι περιοριστική.Κοινή δήλωση για το άρθρο 50 Τα συμβαλλόμενα μέρη συμφωνούν ότι, για τους σκοπούς της συμφωνίας, η πνευματική, βιομηχανική και εμπορική ιδιοκτησία περιλαμβάνει ειδικότερα τα δικαιώματα δημιουργού, συμπεριλαμβανομένου του δικαιώματος δημιουργού για τα προγράμματα ηλεκτρονικών υπολογιστών, και τα συγγενικά δικαιώματα, τα δικαιώματα που αφορούν την ευρεσιτεχνία, τα βιομηχανικά σχέδια, τις γεωγραφικές ενδείξεις, συμπεριλαμβανομένων των ονομασιών προέλευσης, των εμπορικών σημάτων και των σημάτων υπηρεσιών, τις τοπογραφίες ολοκληρωμένων κυκλωμάτων, καθώς και την προστασία από τον αθέμιτο ανταγωνισμό, όπως αναφέρεται στο άρθρο 10α της σύμβασης του Παρισιού για την προστασία της βιομηχανικής ιδιοκτησίας και την προστασία πληροφοριών για την τεχνογνωσία που δεν έχουν κοινολογηθεί.Τα συμβαλλόμενα μέρη δηλώνουν ότι ο όρος «πνευματική, βιομηχανική και εμπορική ιδιοκτησία» μεταφράζεται στην ουκρανική γλώσσα ως «>ΑΝΑΦΟΡΑ ΣΕ ΓΡΑΦΗΚΟ>».Κοινή δήλωση για το άρθρο 102 Τα συμβαλλόμενα μέρη συμφωνούν, για το σκοπό της ορθής ερμηνείας και πρακτικής εφαρμογής, ότι ο όρος «εξαιρετικά επείγουσες περιπτώσεις» που περιέχεται στο άρθρο 102 της συμφωνίας σημαίνει περιπτώσεις σημαντικής παράβασης της συμφωνίας από ένα από τα μέρη. Σημαντική παράβαση της συμφωνίας συνίσταται σε:α) αποκήρυξη της συμφωνίας για την οποία δεν προβλέπεται κύρωση βάσει των γενικών κανόνων του διεθνούς δικαίουήβ) παραβίαση των ουσιωδών στοιχείων της συμφωνίας που εκτίθενται στο άρθρο 2.Δήλωση της γαλλικής κυβέρνησης Η Γαλλική Δημοκρατία σημειώνει ότι η συμφωνία εταιρικής σχέσης και συνεργασίας με την Ουκρανία δεν εφαρμόζεται στις υπερπόντιες χώρες και εδάφη που έχουν συνδεθεί με την Ευρωπαϊκή Κοινότητα δυνάμει της συνθήκης για την ίδρυση της Ευρωπαϊκής Κοινότητας.


text:
 Avis juridique important
 |
 21998A0812(01)
 Συμφωνία κέντρου επιστήμης και τεχνολογίας στην Ουκρανία - Δήλωση των αντιπροσώπων της Κοινότητας κατά την κατάθεση του εγγράφου προσχώρησης στο κέντρο επιστήμης και τεχνολογίας της Ουκρανίας
 Επίσημη Εφημερίδα αριθ. L 225 της 12/08/1998 σ. 0005 - 0012
 ΣΥΜΦΩΝΙΑ κέντρου επιστήμης και τεχνολογίας στην ΟυκρανίαΟ ΚΑΝΑΔΑΣ, Η ΣΟΥΗΔΙΑ, Η ΟΥΚΡΑΝΙΑ ΚΑΙ ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ,ΕΠΙΒΕΒΑΙΩΝΟΝΤΑΣ την ανάγκη πρόληψης της διάδοσης των τεχνολογιών και της τεχνογνωσίας που αφορούν τα όπλα μαζικής καταστροφής - πυρηνικά, χημικά και βιολογικά όπλα,ΛΑΜΒΑΝΟΝΤΑΣ ΥΠΟ ΣΗΜΕΙΩΣΗ την παρούσα κρίσιμη περίοδο στα κράτη της πρώην Σοβιετικής Ένωσης, περίοδο που περιλαμβάνει τη μετάβαση στην οικονομία της αγοράς, την προΐούσα διαδικασία αφοπλισμού και τη μετατροπή του βιομηχανικού και τεχνικού δυναμικού ώστε να εξυπηρετεί ειρηνικούς και όχι στρατιωτικούς σκοπούς,ΑΝΑΓΝΩΡΙΖΟΝΤΑΣ, σε αυτά τα πλαίσια, ότι είναι απαραίτητο να δημιουργηθεί στην Ουκρανία ένα διεθνές κέντρο επιστήμης και τεχνολογίας, το οποίο θα ελαχιστοποιήσει τα κίνητρα για ανάληψη δραστηριοτήτων που θα μπορούσαν να οδηγήσουν σε αυτή τη διάδοση, με την υποστήριξη και ενίσχυση των προσανατολισμένων σε ειρηνικούς σκοπούς δραστηριοτήτων των επιστημόνων και των μηχανικών οπλικών συστημάτων στην Ουκρανία και, αν εκδηλωθεί ενδιαφέρον, σε άλλα κράτη της πρώην Σοβιετικής Ένωσης,ΑΝΤΑΠΟΚΡΙΝΟΜΕΝΑ στην ανάγκη να συμβάλουν, μέσω των προγραμμάτων και των δραστηριοτήτων του κέντρου, στη μετάβαση των κρατών της πρώην Σοβιετικής Ένωσης στην οικονομία της αγοράς, και να υποστηρίξουν την έρευνα και ανάπτυξη για ειρηνικούς σκοπούς,ΕΠΙΘΥΜΩΝΤΑΣ να δώσουν στα προγράμματα του κέντρου κίνητρα και υποστήριξη στους συμμετέχοντες επιστήμονες και μηχανικούς ώστε να αναπτύξουν μακροπρόθεσμες επαγγελματικές ευκαιρίες που θα ενισχύσουν την επιστημονική έρευνα και το αναπτυξιακό δυναμικό των κρατών της Ουκρανίας καιΑΝΤΙΛΑΜΒΑΝΟΜΕΝΟΙ ότι η επιτυχία του κέντρου θα απαιτήσει ισχυρή υποστήριξη από κυβερνήσεις, ιδρύματα, ακαδημαϊκούς και επιστημονικούς φορείς και άλλες διακυβερνητικές και μη κυβερνητικές οντότητες,ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο Ι Με την παρούσα ιδρύεται το κέντρο επιστήμης και τεχνολογίας στην Ουκρανία (καλούμενο εφεξής «κέντρο») ως διακυβερνητικός οργανισμός. Κάθε συμβαλλόμενο μέρος διευκολύνει στο έδαφός του τις δραστηριότητες του κέντρου. Για να επιτύχει τους στόχους του, το κέντρο έχει, σύμφωνα με τους νόμους και τους κανονισμούς των συμβαλλόμενων μερών ικανότητα να συμβάλλεται, να αποκτά και να διαθέτει ακίνητη και κινητή περιουσία, και να παρίσταται ενώπιον δικαστηρίου.Άρθρο ΙΙ Α. Το κέντρο εκπονεί, εγκρίνει, χρηματοδοτεί και παρακολουθεί προγράμματα επιστήμης και τεχνολογίας για ειρηνικούς σκοπούς, υλοποιούμενα αρχικά σε ινστιτούτα και εγκαταστάσεις στην Ουκρανία και, αν υπάρξει ενδιαφέρον, σε άλλα κράτη της πρώην Σοβιετικής Ένωσης.Β. Οι στόχοι του κέντρου είναι οι ακόλουθοι:i) να παρέχει στους επιστήμονες και μηχανικούς οπλικών συστημάτων, ιδίως στους έχοντες γνώσεις και ικανότητες σχετιζόμενες με όπλα μαζικής καταστροφής ή συστήματα εκτόξευσης βλημάτων, στην Ουκρανία και, εφόσον υπάρξει ενδιαφέρον, σε άλλα κράτη της πρώην Σοβιετικής Ένωσης, δυνατότητες να αναπροσανατολίσουν τις ικανότητές τους προς ειρηνικές δραστηριότητεςκαιii) να συμβάλει, μέσω των έργων και των δραστηριοτήτων του, στην επίλυση εθνικών και διεθνών τεχνικών προβλημάτων και στους ευρύτερους στόχους της ενίσχυσης της μετάβασης σε μια οικονομία της αγοράς που θα ανταποκρίνεται στις ανάγκες των πολιτών, της υποστήριξης της βασικής και εφαρμοσμένης έρευνας και τεχνολογικής ανάπτυξης, μεταξύ άλλων, στους τομείς της προστασίας του περιβάλλοντος, της παραγωγής ενέργειας και της πυρηνικής ασφάλειας, της αντιμετώπισης των


text: επιπτώσεων από τυχόν ατυχήματα σε πυρηνικούς αντιδραστήρες ισχύος και της προαγωγής της περαιτέρω ενσωμάτωσης των επιστημόνων της Ουκρανίας και των κρατών της πρώην Σοβιετικής Ένωσης στη διεθνή επιστημονική κοινότητα.Άρθρο ΙΙΙ Προς επίτευξη των στόχων του, το κέντρο εξουσιοδοτείται:i) να προωθεί και να ενισχύει, οικονομικώς ή άλλως πως, επιστημονικά και τεχνολογικά έργα σύμφωνα με το άρθρο ΙΙ της παρούσας συμφωνίας,ii) να προβαίνει στην παρακολούθηση και στον λογιστικό έλεγχο των έργων του κέντρου σύμφωνα με το άρθρο VIII της παρούσας συμφωνίας,iii) να διαδίδει, όταν είναι απαραίτητο, πληροφορίες με σκοπό την προώθηση των έργων του, την ενθάρρρυνση της υποβολής προτάσεων και τη διεύρυνση της διεθνούς συμμετοχής,iv) να θεσπίζει κατάλληλες μορφές συνεργασίας με κυβερνήσεις, διακυβερνητικούς οργανισμούς, μη κυβερνητικούς οργανισμούς (οι οποίοι, για τους σκοπούς της παρούσας συμφωνίας, περιλαμβάνουν τον ιδιωτικό τομέα) και προγράμματα,v) να δέχεται κεφάλαια ή δωρεές από κυβερνήσεις, διακυβερνητικούς και μη κυβερνητικούς οργανισμούς,vi) να ιδρύει, όταν είναι απαραίτητο, παραρτήματα καιvii) να αναλαμβάνει άλλες δραστηριότητες που μπορεί να συμφωνηθούν από τα συμβαλλόμενα μέρη.Άρθρο IV Α. Το κέντρο έχει διοικητικό συμβούλιο και γραμματεία που αποτελούνται από έναν εκτελεστικό διευθυντή, αναπληρωτές εκτελεστικούς διευθυντές, και το λοιπό αναγκαίο προσωπικό, σύμφωνα με το καταστατικό του.Β. Το διοικητικό συμβούλιο είναι αρμόδιο για:i) τον καθορισμό της πολιτικής του κέντρου και τη θέσπιση του εσωτερικού του κανονισμού,ii) την παροχή της γενικής καθοδήγησης και διεύθυνσης της γραμματείας,iii) την έγκριση του προϋπολογισμού λειτουργίας του κέντρου,iv) τη διαχείριση των χρηματοοικονομικών και άλλων υποθέσεων του κέντρου, στις οποίες συμπεριλαμβάνονται οι διαδικασίες έγκρισης για την κατάρτιση του προϋπολογισμού του κέντρου, την τήρηση των λογαριασμών και το σχετικό λογιστικό έλεγχο,v) τη διατύπωση γενικών κριτηρίων και προτεραιοτήτων για την έγκριση έργων,vi) την έγκριση έργων σύμφωνα με το άρθρο VI,vii) την έγκριση του καταστατικού και άλλων αναγκαίων ρυθμίσεων εφαρμογής καιviii) άλλες δραστηριότητες που του ανατίθενται βάσει της παρούσας συμφωνίας ή καθίστανται αναγκαίες για την εφαρμογή της παρούσας συμφωνίας.Οι αποφάσεις του διοικητικού συμβουλίου λαμβάνονται με γενική συναίνεση όλων των συμβαλλομένων μερών που μετέχουν σ' αυτό, σύμφωνα με τους όρους και τις προϋποθέσεις του άρθρου V, εκτός εάν στην παρούσα συμφωνία ορίζεται άλλως.Γ. Καθένα από τα υπογράφοντα μέρη αντιπροσωπεύεται με μία ψήφο στο διοικητικό συμβούλιο. Καθένα ορίζει ένα αντιπρόσωπο στο διοικητικό συμβούλιο εντός επτά (7) ημερών από την έναρξη ισχύος της παρούσας συμφωνίας.Δ. Το διοικητικό συμβούλιο εγκρίνει καταστατικό κατ' εφαρμογή της παρούσας συμφωνίας. Το καταστατικό ορίζει:i) τη διάρθρωση της γραμματείας,ii) τη διαδικασία επιλογής, ανάπτυξης, έγκρισης, χρηματοδότησης, εκτέλεσης και παρακολούθησης των έργων,iii) τη διαδικασία με την οποία ο εκτελεστικός διευθυντής λαμβάνει επιστημονικές και άλλες αναγκαίες επαγγελματικές συμβουλές σχετικά με τα προτεινόμενα έργα απευθείας από διεθνείς εμπειρογνώμονες,iv) τις διαδικασίες κατάρτισης του προϋπολογισμού του κέντρου, τήρησης των λογαριασμών και λογιστικού ελέγχου,v) τις ενδεδειγμένες κατευθυντήριες γραμμές για τα δικαιώματα πνευματικής ιδιοκτησίας που προκύπτουν από τα έργα του κέντρου και για τη διάδοση των αποτελεσμάτων τους.vi) τις διαδικασίες που διέπουν τη συμμετοχή κυβερνήσεων, διακυβερνητικών οργανισμών και μη κυβερνητικών οργανισμών στα έργα του κέντρου,vii) διάταξη περί της διάθεσης των περιουσιακών στοιχείων του κέντρου σε περίπτωση καταγγελίας της παρούσας συμφωνίας ή αποχώρησης κάποιου συμβαλλόμενου μέρους.viii) την πολιτική για το προσωπικό καιix) άλλες ρυθμίσεις αναγκαίες για την εφαρμογή


text: της παρούσας συμφωνίας.Άρθρο V Το διοικητικό συμβούλιο έχει τη διακριτική ευχέρεια και την αποκλειστική εξουσία να αυξάνει τον αριθμό των μελών του για να περιλάβει αντιπροσώπους οριζόμενους από τα συμβαλλόμενα μέρη που προσχωρούν στην παρούσα συμφωνία, υπό τους όρους και τις προϋποθέσεις που μπορεί να καθορίζει το διοικητικό συμβούλιο. Τα συμβαλλόμενα μέρη που δεν εκπροσωπούνται στο διοικητικό συμβούλιο καθώς και διακυβερνητικοί και μη κυβερνητικοί οργανισμοί, μπορούν να καλούνται να συμμετέχουν στις συνεδριάσεις του διοικητικού συμβουλίου, χωρίς δικαίωμα ψήρου.Άρθρο VI Κάθε έργο που υποβάλλεται προς έγκριση από το διοικητικό συμβούλιο συνοδεύεται από γραπτή σύμφωνη γνώμη του κράτους ή των κρατών στα οποία πρόκειται να εκτελεσθούν οι εργασίες. Πέραν της προγενέστερης σύμφωνης γνώμης του εν λόγω κράτους ή των εν λόγω κρατών για την έγκριση έργων απαιτείται η γενική συναίνεση των συμβαλλομένων μερών που μετέχουν στο διοικητικό συμβούλιο εκτός των κρατών των επιλέξιμων για έργα βάσει του άρθρου ΙΙ παράγραφος Α. Η γενική αυτή συναίνεση υπόκειται στους πόρους και τις προϋποθέσεις του άρθρου V.Άρθρο VII Α. Τα έργα που εγκρίνονται από το διοικητικό συμβούλιο μπορεί να χρηματοδοτούνται ή να υποστηρίζονται από το κέντρο, ή από κυβερνήσεις, διακυβερνητικούς ή μη κυβερνητικούς οργανισμούς, απευθείας ή μέσω του κέντρου. Αυτή η χρηματοδότηση και υποστήριξη εγκεκριμένων έργων παρέχεται υπό τους όρους και τις προϋποθέσεις που προσδιορίζουν οι χορηγοί της, τηρουμένων των διατάξεων της παρούσας συμφωνίας.Β. Οι αντιπρόσωποι των συμβαλλομένων μερών στο διοικητικό συμβούλιο και το προσωπικό της γραμματείας του κέντρου δεν δικαιούνται χρηματοδότησης για έργα ούτε επωφελούνται άμεσα από μια τέτοια χρηματοδότηση.Άρθρο VIII Α. Το κέντρο δικαιούται, εντός της Ουκρανίας και των άλλων κρατών της πρώην Σοβιετικής Ένωσης που προσχωρούν σην παρούσα συμφωνία:i) να εξετάζει επί τόπου τις δραστηριότητες που εκτελούνται στα πλαίσια έργου του κέντρου, τα υλικά, τις προμήθειες, τη χρησιμοποίηση των κεφαλαίων, καθώς και τις υπηρεσίες και τη χρησιμοποίηση κεφαλαίων που σχετίζονται με τα έργα, μετά από σχετική ειδοποίησή του ή, επιπροσθέτως, όπως ορίζεται από τη συμφωνία περί του έργου καιii) να επιθεωρεί ή να ελέγχει λογιστικά, με αίτησή του, όλα τα στοιχεία, συμπεριλαμβανομένων των αρχείων ή άλλων εγγράφων, που συνδέονται με τις δραστηριότητες και τη χρήση των κεφαλαίων, που πραγματοποιούνται στα πλαίσια έργου του κέντρου οπουδήποτε και αν βρίσκονται τα εν λόγω αρχεία ή έγγραφα, κατά την περίοδο κατά την οποία το κέντρο χορηγεί τη χρηματοδότηση και για μία μεταγενέστερη περίοδο, όπως ορίζεται στην περί του έργου συμφωνία.Η γραπτή σύμφωνη γνώμη που προβλέπεται στο άρθρο VΙ συμπεριλαμβάνει συναίνεση, αφενός, του κράτους της πρώην Σοβιετικής Ένωσης όπου πρόκειται να πραγματοποιηθούν οι εργασίες και, αφετέρου, του δικαιούχου φορέα, ότι επιτρέπουν στο κέντρο την πρόσβαση που απαιτείται για την πραγματοποίηση του λογιστικού ελέγχου και της επιθεώρησης του έργου, που προβλέπει η παρούσα παράγραφος.Β. Κάθε συμβαλλόμενο μέρος που εκπροσωπείται στο διοικητικό συμβούλιο έχει επίσης τα δικαιώματα που προβλέπονται στην παράγραφο Α, σε συντονισμό με το κέντρο, όσον αφορά έργα που χρηματοδοτεί, εν όλω ή εν μέρει, είτε απευθείας είτε μέσω του κέντρου.Γ. Αν διαπιστωθεί ότι δεν έχουν τηρηθεί οι όροι και οι προϋποθέσεις ενός έργου, το κέντρο ή μια χρηματοδοτούσα κυβέρνηση ή οργανισμός, δύνανται, αφού ενημερώσουν το


text: διοικητικό συμβούλιο για τις αιτίες, να θέσουν τέρμα στο έργο και να λάβουν τα αναγκαία μέτρα σύμφωνα με τους όρους όπου προβλέπονται στην περί του έργου συμφωνία.Άρθρο IX Α. Η έδρα του κέντρου βρίσκεται στην Ουκρανία.Β. Μέσω της παροχής υλικής στήριξης στο κέντρο, η κυβέρνηση του Ουκρανίας παρέχει, με δικές της δαπάνες, εγκαταστάσεις κατάλληλες προς χρήση από το κέντρο, καθώς και τη συντήρηση, τις υπηρεσίες και την ασφάλεια των εγκαταστάσεων αυτών.Γ. Στην Ουκρανία, το κέντρο αποτελεί νομικό πρόσωπο και, υπό την ιδιότητα αυτή, έχει δικαίωμα να συμβάλλει, να αποκτά και να διαθέτει ακίνητη και κινητή περιουσία καθώς και να παρίσταται ενώπιον δικαστηρίου.Άρθρο X Η κυβέρνηση της Ουκρανίας εξασφαλίζει ότι:i) α) τα κεφάλαια και τα περιουσιακά στοιχεία του κέντρου και των παραρτημάτων του καθώς, και κάθε είδους τόκοι που προκύπτουν από την κατάθεση κεφαλαίων σε τράπεζες της Ουκρανίας, δεν υπόκεινται σε φόρους ή άλλες επιβαρύνσεις που επιβάλλει η κυβέρνηση της Ουκρανίας ή οποιοδήποτε επιμέρους κλιμάκιο αυτής 7β) τα εμπορεύματα, οι προμήθειες και τα λοιπά περιουσιακά στοιχεία που παρέχονται ή χρησιμοποιούνται σε σχέση με το κέντρο και τα έργα και τις δραστηριότητές του μπορούν να εισάγονται, να εξάγονται από, ή να χρησιμοποιούνται στην Ουκρανία, χωρίς να υπόκεινται σε δασμούς, τέλη, τελωνειακούς δασμούς, φόρους εισαγωγής και άλλους παρόμοιους φόρους ή επιβαρύνσεις που επιβάλλει η Ουκρανία. Προκειμένου να απαλλαγούν, βάσει της παρούσας παραγράφου, τα εμπορεύματα, οι προμήθειες και τα λοιπά περιουσιακά στοιχεία πρέπει είτε να προσδιορίζονται σε συμφωνία εκτέλεσης έργου είτε να πιστοποιούνται από τον εκτελεστικό διευθυντή του κέντρου ως στοιχεία που πρόκειται να χρησιμοποιηθούν από το κέντρο ή στα πλαίσια έργων του κέντρου. Οι διαδικασίες για τις σχετικές πιστοποιήσεις προσδιορίζονται στο καταστατικό 7γ) τα κεφάλαια που λαμβάνονται από φυσικά και νομικά πρόσωπα, καθώς και από ουκρανικούς επιστημονικούς οργανισμούς ή από ουκρανούς επιστήμονες ή ειδικούς, σε σχέση με έργα και δραστηριότητες του κέντρου, δεν υπόκεινται σε φόρους ή άλλες επιβαρύνσεις που επιβάλλει η κυβέρνηση της Ουκρανίας ή οποιοδήποτε επιμέρους κλιμάκιο αυτής,ii) α) το κέντρο, οι κυβερνήσεις, οι διακυβερνητικοί και οι μη κυβερνητικοί οργανισμοί έχουν δικαίωμα να μεταφέρουν κεφάλαια συνδεόμενα με το κέντρο και τα έργα ή τις δραστηριότητές του, εκτός του τοπικού νομίσμαστος της Ουκρανίας, προς ή από την Ουκρανία χωρίς περιορισμό έκαστο μέχρι ποσού που δεν υπερβαίνει το συνολικό ποσό που είχε μεταφέρει εντός της Ουκρανίας 7β) για τη χρηματοδότηση του κέντρου και των έργων και δραστηριοτήτων του, το κέντρο δικαιούται, για λογαριασμό του και για λογαρισμό των φορέων που αναφέρονται στο σημείο ii) στοιχείο α), να πωλεί ξένο συνάλλαγμα στην Ουκρανία.Άρθρο XI Α. Τα συμβαλλόμενα μέρη συνεργάζονται στενά προκειμένου να διευκολύνουν την επίλυση των δικαστικών διαφορών και των απαιτήσεων, στα πλαίσια του παρόντος άρθρου.Β. Αν δεν συμφωνηθεί άλλως, η κυβέρνηση ης Ουκρανίας σε περίπτωση άσκησης αγωγών και έγερσης αξιώσεων εκ μέρους ουκρανών υπηκόων ή ουκρανικών οργανισμών, εκτός των συμβατικών απαιτήσεων, που προκύπτουν από πράξεις ή παραλείψεις του κέντρου ή του προσωπικού του κατά την εκτέλεση των δραστηριοτήτων του κέντρου:i) δεν προσφεύγεται στην δικαιοσύνη κατά του κέντρου και του προσωπικού του,ii) αναλαμβάνει την ευθύνη να χειρίζεται τις προαναφερόμενες αγωγές και αξιώσεις από τους


text: προαναφερθέντες κατά του κέντρου και του προσωπικού του καιiii) απαλλάσει το κέντρο και το προσωπικό του πάσης ευθύνης όσον αφορά τις αναφερόμενες στο ανωτέρω σημείο ii) αγωγές και αξιώσεις.Γ. Οι διατάξεις του παρόντος άρθρου δεν αποκλείουν συμψηφισμό ή αποζημίωση που προβλέπεται από τις εφαρμοζόμενες διεθνείς συμφωνίες ή το εθνικό δίκαιο κάθε κράτους.Δ. Η παράγραφος Β δεν ερμηνεύεται κατά τρόπο ώστε να παρακωλύει την άσκηση αγωγών ή έγερση αξιώσεων κατά ουκρανών υπηκόων.Άρθρο XII Α. Στο προσωπικό της κυβέρνησης των Ηνωμένων Πολιτειών, της καναδικής κυβέρνησης και της σουηδικής κυβέρνησης που βρίσκεται στην Ουκρανία για λόγους που έχουν σχέση με το κέντρο και τα έργα και τις δραστηριότητές του, παραχωρείται εκ μέρους της κυβέρνησης της Ουκρανίας, καθεστώς ισότιμο με το καθεστώς που παραχωρείται στο διοικητικό και τεχνικό προσωπικό, δυνάμει της σύμβασης της Βιέννης, της 18ης Απριλίου 1961, περί διπλωματικών σχέσεων.Β. Στο προσωπικό του κέντρου παρέχονται από την κυβέρνηση της Ουκρανίας τα προνόμια και οι ασυλίες που παρέχονται συνήθως στους υπαλλήλους των διεθνών οργανισμών, ήτοι:i) ασυλία από σύλληψη, κράτηση και νομική διαδικασία, περιλαμβανομένης της ποινικής, πολιτικής και διοικητικής δικαιοδοσίας, για διατύπωση προφορικών ή γραπτών λόγων και για όλες τις πράξεις που τέλεσαν υπό την επίσημη ιδιότητά τους,ii) απαλλαγή από φόρους εισοδήματος, εισφορές σε κοινωνικές ασφαλίσεις ή άλλη φορολογία, δασμούς ή άλλες επιβαρύνσεις επί εισοδήματος προερχόμενου από τις δραστηριότητες του κέντρου, εκτός εκείνων που ενσωματώνονται κανονικά στην τιμή των εμπορευμάτων ή που καταβάλλονται για παρασχεθείσες υπηρεσίες,iii) ασυλία από διατάξεις κοινωνικής ασφάλισης, από περιορισμούς που αφορούν τη μετανάστευση και από εγγραφή στα μητρώα αλλοδαπών καιiv) δικαίωμα εισαγωγής της οικοσκευής και των προσωπικών αντικειμένων τους κατά την πρώτη ανάληψη των καθηκόντων τους, χωρίς να υπόκεινται σε οιουσδήποτε ουκρανικούς δασμούς, τέλη, τελωνειακούς δασμούς, φόρους εισαγωγής και άλλους παρόμοιους φόρους ή επιβαρύνσεις.Γ. Στους αντιπροσώπους των συμβαλλομένων μερών στο διοικητικό συμβούλιο, στον εκτελεστικό διευθυντή και στους αναπληρωτές εκτελεστικούς διευθυντές, παρέχονται από την κυβέρνηση της Ουκρανίας, πέραν των προνομίων και των ασυλιών που απαριθμούνται στις παραγράφους Α και Β του παρόντος άρθρου, τα προνόμια, οι ασυλίες, οι απαλλαγές και οι διευκολύνσεις που παρέχονται γενικά στους αντιπροσώπους των μελών και στους διευθυντές των διεθνών οργανισμών σύμφωνα με το διεθνές δίκαιο.Δ. Κάθε συμβαλλόμενο μέρος μπορεί να γνωστοποιήσει στον εκτελεστικό διεθυντή την ύπαρξη οιουδήποτε προσώπου, εκτός αυτών που προβλέπονται στις παραγράφους Α και Γ, το οποίο βρίσκεται σην Ουκρανία για λόγους σχετικούς με τα έργα και τις δραστηριότητες του κέντρου. Το μέρος που προβαίνει στη γνωστοποίηση αυτή ενημερώνει τα εν λόγω πρόσωπα για το καθήκον τους να τηρούν τους νόμους και τους κανονισμούς της Ουκρανίας. Ο εκτελεστικός διευθυντής ενημερώνει την κυβέρνηση της Ουκρανίας η οποία παραχωρεί στα πρόσωπα αυτά τα προνόμια που προβλέπονται στην παράγραφο Β σημεία ii) έως iv) του παρόντος άρθρου.Ε. Το παρόν άρθρο δεν απαιτεί από την κυβέρνηση της Ουκρανίας να παρέσχει στους υπηκόους της τα προνόμια και τις ασυλίες που προβλέπονται στις παραγράφους Α, Β και Γ του παρόντος άρθρου.ΣΤ. Με την επιφύλαξη των προνομίων, ασυλιών και άλλων πλεονεκτημάτων που προβλέπονται άνωτέρω, όλα τα πρόσωπα που χαίρουν προνομίων, ασυλιών και άλλων πλεονεκτημάτων δυνάμει του παρόντος άρθρου, οφείλουν να τηρούν τους


text: νόμους και τους κανονισμούς της Ουκρανίας.Ζ. Καμία διάταξη της παρούσας συμφωνίας δεν ερμηνεύεται κατά τρόπον ώστε να παρεκκλίνει από τα προνόμια, τις ασυλίες και τα άλλα πλεονεκτήματα που παρέχονται στο προσωπικό που περιγράφεται στις παραγραφους Α έως Δ δυνάμει άλλων συμφωνιών.Άρθρο XIII Κάθε κράτος που επιθυμεί να καταστεί συμβαλλόμενο μέρος της παρούσας συμφωνίας, ενημερώνει το διοικητικό συμβούλιο μέσω του εκτελεστικού διευθυντή. Το διοικητικό συμβούλιο χορηγεί, μέσω του εκτελεστικού διευθυντή, επικυρωμένα αντίγραφα της παρούσας συμφωνίας στο εν λόγω κράτος. Μετά την έγκριση του διοικητικού συμβουλίου, επιτρέπεται στο κράτος αυτό να προσχωρήσει στην παρούσα συμφωνία. Στην περίπτωση προσχώρησης ενός ή περισσότερων κρατών της πρώην Σοβιετικής Ένωσης στην παρούσα συμφωνία, αυτό ή αυτά τα κράτη συμμορφώνονται προς τις υποχρεώσεις που αναλαμβάνει η κυβέρνηση της Ουκρανίας με το άρθρο VΙΙΙ, το άρθρο ΙΧ παράγραφος Γ και τα άρθρα Χ έως ΧΙΙ.Άρθρο XIV Αν και καμία διάταξη της παρούσας συμφωνίας δεν περιορίζει το δικαίωμα των συμβαλλομένων μερών να εκτελούν έργα χωρίς να προσφεύγουν στο κέντρο, τα μέρη καταβάλλουν κάθε προσπάθεια προκειμένου να χρησιμοποιούν το κέντρο όταν εφαρμόζονται έργα με χαρακτήρα και στόχους που καλύπτει το κέντρο.Άρθρο XV Α. Η παρούσα συμφωνία επανεξετάζεται από τα συμβαλλόμενα μέρη δύο έτη μετά την έναρξη ισχύος της. Η επανεξέταση αυτή λαμβάνει υπόψη τις χρηματοδοτικές δεσμεύσεις και πληρωμές των μερών.Β. Η παρούσα συμφωνία μπορεί να τροποποιηθεί οποτεδήποτε κατόπιν γραπτής συμφωνίας όλων των συμβαλλομένων μερών.Γ. Οποιοδήποτε συμβαλλόμενο μέρος μπορεί να αποχωρήσει οποτεδήποτε από την παρούσα συμφωνία, μετά πάροδο εξαμήνου από την γραπτή κοινοποίηση στα άλλα μέρη.Άρθρο XVI Κάθε πρόβλημα ή διαφορά σχετικά με την εφαρμογή ή την ερμηνεία της παρούσας συμφωνίας, αποτελεί αντικείμενο διαβουλεύσεων μεταξύ των μερών.Άρθρο XVII Προκειμένου να χρηματοδοτούνται τα έργα το ταχύτερο δυνατόν, τα υπογράφοντα μέρη θεσπίζουν τις αναγκαίες μεταβατκές διαδικασίες μέχρις ότου το καταστατικό εγκριθεί από το διοικητικό συμβούλιο. Οι εν λόγω διαδικασίες περιλαμβάνουν, ειδικότερα, το διορισμό ενός εκτελεστικού διευθυντή και του αναγκαίου προσωπικού, καθώς και τη θέσπιση διαδικασιών υποβολής, εξέτασης και έγκρισης έργων.Άρθρο XVIII Α. Κάθε υπογράφον μέρος κοινοποιεί στα άλλα, διά της διπλωματικής οδού, ότι έχει ολοκληρώσει όλες τις εσωτερικές διαδικασίες που απαιτούνται για να δεσμεύεται από την παρούσα συμφωνία.Β. Η παρούσα συμφωνία αρχίζει να ισχύει την τριακοστή (30ή) ημέρα μετά την ημερομηνία της τελευταίας κοινοποίησης που περιγράφεται στην παράγραφο Α.Εις πίστωση των ανωτέρω, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.Έγινε στο Κίεβο, στις 25 Οκτωβρίου 1993, σε ένα μόνο αντίτυπο, στην αγγλική, γαλλική και ουκρανική γλώσσα, και όλα τα κείμενα είναι εξίσου αυθεντικά.ΓΙΑ ΤΟΝ ΚΑΝΑΔΑΓΙΑ ΤΟ ΒΑΣΙΛΕΙΟ ΤΗΣ ΣΟΥΗΔΙΑΣΓΙΑ ΤΗΝ ΟΥΚΡΑΝΙΑΓΙΑ ΤΙΣ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ